02006X1227(02) — LV — 27.12.2006 — 000.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm





Labota ar:









▼B

▼C1

Apvienoto Nāciju Organizācijas Eiropas Ekonomikas komisijas (ANO/EEK) Noteikumi Nr. 55 – Vienotie noteikumi par sakabinātu transporta līdzekļu mehāniskās sakabes daļu apstiprināšanu

1. redakcija

Kurā ietverti visi spēkā esošie teksti, ieskaitot:

Grozījumu 01 sēriju – spēkā stāšanās diena: 2001. gada 16. septembris

Grozījumu 01 sērijas 1. kļūdu labojumu, uz ko attiecas depozitārija paziņojums

C.N.602.2002.TREATIES-1, kas datēts ar 2002. gada 13. jūniju

1. DARBĪBAS JOMA

1.1. Šajos noteikumos ir noteiktas prasības, kas jāievēro, lai nodrošinātu mehānisko sakabju un to daļu atbilstību un savienojamību ar citām starptautiski atzītām ierīcēm.

1.2. Šie noteikumi attiecas uz ierīcēm un to daļām, kas paredzētas:

1.2.1. motorizētajiem transporta līdzekļiem un piekabēm, kas paredzēti savienošanai ar transporta līdzekļiem ( 1 );

1.2.2. motorizētajiem transporta līdzekļiem un piekabēm, kas paredzēti autovilcienu (1) izveidošanai, kuru sastāva piekabes vertikālās kravas svars uz motorizēto transporta līdzekli nepārsniedz 200 kN.

1.3. Šie noteikumi attiecas uz:

1.3.1. 2.3. punktā aprakstītajām standarta ierīcēm un to daļām;

1.3.2. 2.4. punktā aprakstītajām nestandarta ierīcēm un to daļām;

1.3.3. 2.5. punktā aprakstītajām dažādajām nestandarta ierīcēm un to daļām.

2. DEFINĪCIJAS

Šo noteikumu ietvaros:

2.1. Ar terminu “mehāniskās sakabes un to daļas” tiek apzīmētas motorizēto transporta līdzekļu un piekabju visas karkasa daļas, korpusa kravu nesošās daļas un šasijas, kas tos savieno, veidojot transporta līdzekļu savienojumus vai autovilcienus. Tās ietver arī fiksētās vai atkabināmās daļas mehānisko sakabju vai to daļu savienošanai vai izmantošanai.

2.2. Prasības par automātiskajām sakabēm tiek ievērotas, ja transporta līdzekļa buksēšana pret piekabi nodrošina pilnīgu sakabi, automātisku saslēgšanos un atbilstošu saslēgšanās daļu darbību bez ārējas iejaukšanās.

Ierīce atbilst āķveida automātiskās sakabes prasībām gadījumā, ja savienojuma iekārtas saslēgšana un atslēgšana var notikt bez jebkādas ārējas iejaukšanās pie āķī uzvērta jūgstieņa cauruma.

2.3. Standarta mehāniskās sakabes ierīcēm un to daļām jāatbilst standarta izmēriem un tipa rādītājiem, kas norādīti šajos noteikumos. Tās var tikt aizvietotas ar cita ražotāja tās pašas klases daļām.

2.4. Nestandarta mehāniskās sakabes ierīces un to daļas neatbilst visiem šajos noteikumos norādītajiem attiecīgās klases standarta izmēriem un tipa rādītājiem.

2.5. Dažādās nestandarta mehāniskās sakabes ierīces un to daļas neatbilst šo noteikumu ietvaros norādītajiem standarta izmēriem un tipa rādītājiem un nevar tikt savienotas ar standarta sakabes ierīcēm un to daļām. Tostarp, piemēram, ierīces, kas neatbilst nevienai klasei no A līdz L un T, kas norādītas 2.6. punktā, un ir paredzētas speciālam, smagu kravu transportam un pastāvošo nacionālo standartu dažādajām ierīcēm.

2.6. Mehāniskās sakabes ierīces un to daļas tiek klasificētas pēc to tipiem sekojošajā veidā:

2.6.1. A klases sakabes lodes un kronšteini ar velkošā transporta līdzekļa 50 mm diametra sfēriskajām ierīcēm un kronšteina savienošanai ar piekabi ar savienotājgalviņas palīdzību – sk. 5. pielikuma 1. punktu.

2.6.1.1. A50-1 līdz 50-5 klases standarta 50 mm diametra sakabes lodes ar atloka tipa aizbīdņa savienojumu.

2.6.1.2. A50-X klases nestandarta 50 mm diametra sakabes lodes un kronšteini.

2.6.2. B klases savienotājgalviņas savienojumā ar piekabju jūgstieni saslēgšanai ar 50 mm diametra velkošā transporta līdzekļa sakabes lodi – sk. 5. pielikuma 2. punktu.

2.6.2.1. B klases 50-X nestandarta 50 mm diametra savienotājgalviņa.

2.6.3. C klases stieņa sakabes ar 50 mm diametra tapām un spīlēm, un velkošā transporta līdzekļa automātiski aizverošu un saslēdzošu tapu savienošanai ar piekabi ar jūgstieņa acs palīdzību – sk. 5. pielikuma 3. punktu.

2.6.3.1. C50-1 līdz 50-7 klases standarta 50 mm tapu diametra stieņa sakabes.

2.6.3.2. C50-X klases nestandarta 50 mm tapu diametra stieņa sakabes.

2.6.4. D klases jūgstieņa acis ar paralēlo atveri, kas piemērota 50 mm diametra tapai, kuras fiksētas uz piekabju jūgstieņa automātiskai saslēgšanai ar stieņa sakabēm – sk. 5. pielikuma 4. punktu.

2.6.4.1. D50-A klases standarta 50 mm tapas diametra jūgstieņa acs metinātajam savienojumam.

2.6.4.2. D50-B klases standarta 50 mm tapas diametra jūgstieņa acs vītņotajam savienojumam.

2.6.4.3. D50-C un 50-D klases standarta 50 mm tapas diametra jūgstieņa acs slēdzenes bultas savienojumam.

2.6.4.4. D50-X klases nestandarta 50 mm tapas diametra jūgstieņa acis.

2.6.5. E klases nestandarta jūgstieņi, ieskaitot pārlikas ierīces un līdzīgas iekārtas, montētas uz velkamā transporta līdzekļa priekšdaļas vai šasijas, kas ir piemērotas savienošanai ar velkošo transporta līdzekli ar jūgstieņa acīm, savienotājgalviņām vai līdzīgu sakabes ierīču palīdzību – sk. 5. pielikuma 5. punktu.

Jūgstieņi var tikt iestiprināti virās, lai nodrošinātu to brīvas vertikālas kustības, un var nenest nekādu vertikālu kravu, kā arī var nebūt fiksētas vertikāli šādas kravas balstīšanai (stingā savienojuma jūgstieņi). Stingā savienojuma jūgstieņi var būt pilnībā stingi vai arī ar lokanu montējamo daļu.

Jūgstieņi var sastāvēt no vairāk nekā vienas daļas un var būt regulējami vai līkumaini.

Šie noteikumi attiecas uz jūgstieņiem kā atsevišķām vienībām, nevis velkamo transporta līdzekļu šasiju daļām.

2.6.6. F klases nestandarta jūgstieņi, ieskaitot visas daļas un ierīces starp sakabes ierīcēm, kā, piemēram, sakabes lodes un stieņa sakabes, kā arī karkasu (piemēram, aizmugures šķērselementu), korpusa kravu nesošās daļas vai velkošā transporta līdzekļa šasiju – sk. 5. pielikuma 6. punktu.

2.6.7. G klases seglu iekārta ir plāksnes tipa sakabe ar automātisko sakabes slēdzeni un ir montēta uz velkošā transporta līdzekļa un savienota ar 50 mm diametra seglu iekārtas jūgtapu, kas atrodas uz puspiekabes – sk. 5. pielikuma 7. punktu.

2.6.7.1. G50 klases standarta seglu iekārta ar 50 mm tapu diametru.

2.6.7.2. G50-X klases nestandarta seglu iekārta ar 50 mm tapu diametru.

2.6.8. H klases seglu iekārtas jūgtapas ar 50 mm diametru ir uz puspiekabes montētas ierīces, kas to savieno ar velkošā transporta līdzekļa seglu iekārtu – sk. 5. pielikuma 8. punktu.

2.6.8.1. H50-X klases nestandarta seglu iekārtas jūgtapas ar 50 mm tapu diametru.

2.6.9. J klases nestandarta montāžas plāksnes, ieskaitot visas daļas un ierīces, kas savieno seglu iekārtu ar velkošā transporta līdzekļa karkasu vai šasiju. Montāžas plāksne var būt paredzēta arī horizontālām kustībām, veidojot slīdošo seglu iekārtu, – sk. 5. pielikuma 9. punktu.

2.6.10. K klases standarta āķveida sakabes, paredzētas lietošanai ar attiecīgām L klases toroidālām jūgstieņa acīm – sk. 5. pielikuma 10. punktu.

2.6.11. L klases standarta toroidālās jūgstieņa acis lietošanai ar attiecīgu K klases āķveida sakabi – sk. 5. pielikuma 4. punktu.

2.6.12. S klases ierīces un daļas, kas neatbilst nevienai no augstākminētajām A līdz L vai T klasēm un kas tiek lietota, piemēram, uz īpaši smagiem transporta līdzekļiem, vai arī ierīces, kas atbilst kādas valsts iekšējam standartam.

2.6.13. T klases nestandarta neautomātiskās jūgstieņa tipa sakabes, kuras var demontēt tikai ar īpašu darbarīku palīdzību un kuras parasti tiek lietotas uz piekabes automobiļu transportēšanai. Tām jābūt apstiprinātām attiecīgos pāros.

2.7. Stūres ķīļi ir ierīces vai daļas, montētas uz puspiekabēm, kas kontrolē piekabes vadību savienojumā ar seglu iekārtu.

2.8. Tālvadības sistēmas ir ierīces un daļas, ar kuru palīdzību ir iespējams regulēt sakabes ierīci no transporta līdzekļa malas vai vadītāja kabīnes.

2.9. Tālvadības indikatori ir ierīces un daļas, kas transporta līdzekļa vadītāja kabīnē sniedz signālu par veikto sakabes un slēdzeņu saslēgšanos.

2.10. Ar terminu “sakabes ierīces un daļu tips” tiek apzīmēta ierīce vai tās daļa, kas atbilst sekojošām būtiskajām prasībām:

2.10.1. ražotāja vai piegādātāja tirdzniecības nosaukumam vai zīmei;

2.10.2. 2.6. punktā noteiktajai sakabes klasei;

2.10.3. ārējai formai, pamata izmēriem vai pamata modeļa atšķirībām, ieskaitot izmantotos materiālus, un

2.10.4. 2.11. punktā noteiktajiem rādītājiem D, Dc, S, V un U.

2.11. Rādītāji D, Dc, S, V un U nosaka vai norāda sekojošo:

2.11.1. D vai Dc rādītājs ir velkošā transporta līdzekļa un piekabes horizontālā spēka teorētiskais orientējošais rādītājs un tiek noteikts horizontālās kravas dinamikas testos.

Mehāniskajām sakabes ierīcēm un to daļām, kas nav paredzētas vertikālu kravu nešanai, šo rādītāju aprēķina sekojoši:

Centrālās ass piekabju mehāniskajām sakabes ierīcēm un to daļām saskaņā ar 2.13. punktu rādītāju nosaka sekojošā veidā:

G klases seglu iekārtas, H klases seglu iekārtas jūgtapas un J klases montāžas plāksnes, kas aprakstītas 2.6. punktā, rādītāju nosaka sekojoši:

kur:

T ir velkošā transporta līdzekļa tehniski pieļaujamā maksimālā masa tonnās. Nepieciešamības gadījumā tas attiecas arī uz centrālās ass piekabju vertikālo kravu,

R ir piekabes ar vertikāli brīvi kustīgu jūgstieņu vai puspiekabju tehniski pieļaujamā maksimālā masa tonnās ( 2 ),

C ir 2.13. punktā aprakstītā centrālās ass piekabes ass vai asu masa tonnās uz pamatu, savienojumā ar velkošo transporta līdzekli un nesot tehniski maksimāli pieļaujamo kravu (2) . O1 un O2 ( 3 ) kategoriju centrālās ass piekabēm tehniski pieļaujamo maksimālo masu nosaka velkošā transporta līdzekļa ražotājs,

g ir gravitācijas spēks (pieņemtais rādītājs ir 9,81 m/s2),

U ir 2.11.2. punktā noteiktais,

S ir 2.11.3. punktā noteiktais.

2.11.2. U rādītājs ir tehniski pieļaujamā maksimālā vertikālā masa tonnās uz puspiekabes seglu iekārtu (2) .

2.11.3. S rādītājs ir tehniski pieļaujamā maksimālā vertikālā masa kilogramos uz centrālās ass piekabju sakabes statiskos apstākļos saskaņā ar 2.13. punktu (2) .

2.11.4. V rādītājs ir centrālās ass piekabju tehniski maksimāli pieļaujamās masas virs 3,5 tonnām vertikālā spēka amplitūdas uz sakabes teorētiskais rādītājs. Uz V rādītāja tiek balstīti vertikālā spēka dinamikas testi.

(sk. piezīmi zemāk)

kur :

a ir sakabes vertikālā paātrinājuma ekvivalents atkarībā no velkošā transporta līdzekļa aizmugures ass balstiekārtas sistēmas tipa.

Pneimatiskajai balstiekārtai (vai balstiekārtas sistēmām ar līdzvērtīgām amortizācijas īpašībām)

a = 1,8 m/s2

Citiem balstiekārtas tipiem:

a = 2,4 m/s2

X ir piekabes kravas nodalījuma garums metros – sk. 1. attēlu

L ir attālums no jūgstieņa acs centra līdz ass montāžas punkta centram metros – sk. 1. attēlu

Piezīme: (ja tas ir zem 1,0 , tiek lietots rādītājs 1,0 )

1. attēl — Piekabes centrālās ass izmēri

2.12. Šo noteikumu 6. pielikumā lietotie simboli un definīcijas:

Av = maksimālā pieļaujamā vadības ass masa tonnās,

C = piekabes centrālās ass masa tonnās – sk. šo noteikumu 2.11.1. punktu,

D = D rādītājs kN – sk. šo noteikumu 2.11.1. punktu,

Dc = Dc rādītājs kN centrālās ass piekabēm – sk. šo noteikumu 2.11.1. punktu,

R = velkamā transporta līdzekļa masa tonnās – sk. šo noteikumu 2.11.1. punktu,

T = velkošā transporta līdzekļa masa tonnās – sk. šo noteikumu 2.11.1. punktu,

Fa = statiskā celtspēja kN,

Fh = transporta līdzekļa gareniskās ass testa spēka horizontālais radītājs kN,

Fs = testa spēka vertikālais rādītājs kN,

S = statiskā vertikālā masa kg,

U = vertikālā masa tonnās uz seglu iekārtu,

V = V-rādītājs kN – sk. šo noteikumu 2.11.4. punktu,

a = ekvivalenta vertikālā paātrinājuma faktors uz centrālās ass piekabju savienojuma punktu atkarībā no velkošā transporta līdzekļa aizmugures ass(-u) balstiekārtas tipa – sk. šo noteikumu 2.11.4. punktu,

e = gareniskais attālums (mm) starp sakabes lodēm demontējamā savienojuma punktu un vertikālajiem stiprinājuma punktiem – sk. 20.c līdz 20.f attēlu,

f = vertikālais attālums (mm) starp sakabes lodēm demontējamā savienojuma punktu un vertikālajiem stiprinājuma punktiem – sk. 20.c līdz 20.f attēlu,

g = gravitācijas spēka paātrinājums; tiek pieņemts 9,81 m/s2,

L = teorētiskais jūgstieņa garums no jūgstieņa acs centra līdz ass savienojuma centram metros,

X = centrālās ass piekabju kravas nodalījuma garums metros.

Apakšraksti:

O = maksimālais testa spēks

U = minimālais testa spēks

a = statiskais spēks

h = horizontāls

p = pulsējošs

res = izrietošs

s = vertikāls

w = mainīgais spēks

2.13. Ar terminu “centrālas ass piekabe” tiek apzīmēta piekabe ar jūgstieni, kas nevar neatkarīgi no piekabes kustēties vertikālā plāksnē un kura ass vai asis ir izvietotas tuvu piekabes svara centram pie vienmērīgi sadalītas kravas. Vertikālās kravas svars uz velkošā transporta līdzekļa sakabi nedrīkst pārsniegt 10 % no piekabes maksimālā svara vai 1 000 kg, mazākā no abiem nosacījumiem.

Ar maksimālo masu uz centrālās ass piekabi tiek apzīmēta ar velkošo transporta līdzekli savienota piekabes ass vai asu kopējā masa uz pamatu pie maksimālas tehniski pieļaujamās kravas ( 4 ).

2.14. Ar terminu “pilnīga mehāniskā saslēgšanās” tiek apzīmēts nosacījums par ierīces un tās daļu modeļa un ģeometrisko īpašību drošību pret atvēršanos vai atkabināšanos ārējas iedarbības ietekmē, kurai tās tiek pakļautas normālas lietošanas un testu laikā.

2.15. Ar terminu “transporta līdzekļa tips” tiek apzīmēti transporta līdzekļi, kas atbilst vispārīgajām prasībām par struktūru, izmēriem, formu vietās, kur tiek montētas mehāniskās sakabes ierīces vai to daļas. Tas attiecas gan uz velkošajiem transporta līdzekļiem, gan uz piekabēm.

3. APSTIPRINĀJUMA PIETEIKUMS

3.1. Pieteikumu apstiprinājuma saņemšanai var iesniegt tirdzniecības nosaukuma vai zīmes īpašnieks vai tā pilnvarotais pārstāvis.

3.2. Pieteikumam uz katras mehāniskās sakabes ierīces vai daļas tipa apstiprinājumu ir jāpievieno sekojoša informācija, piemēram, izmantojot 1. pielikumā sniegtās veidlapas formā:

3.2.1. ražotāja vai piegādātāja tirdzniecības nosaukumi vai zīmes, kas attiecas uz sakabes ierīci vai tās daļu;

3.2.2. rasējumi trīs eksemplāros, kuros pietiekami detalizēti tiek attēlotas ierīces vai to daļas un veids, kā tās tiek stiprinātas uz transporta līdzekļa; rasējumos ir jānorāda apstiprinājuma numura un citu marķējumu izvietojums un lielums, kā norādīts 7. punktā;

3.2.3. D, Dc, S, V un U rādītāju dati, kā norādīts 2.11. punktā.

A klases kronšteina gadījumā ir jāpievieno informācija par transporta līdzekļu ražotāja noteikto maksimālo pieļaujamo velkošā transporta līdzekļa un piekabes masu un maksimālo pieļaujamo statisko vertikālo kravu uz lodi.

3.2.3.1. Rādītājiem ir jāsaskan ar maksimālās velkošā transporta līdzekļa, piekabes un savienojumu masas rādītājiem;

3.2.4. ierīces vai tās daļu detalizēts tehniskais apraksts, īpaši norādot to tipu un izmantotos materiālus;

3.2.5. nosacījumi transporta līdzekļiem, uz kuriem var tikt montēta attiecīgā sakabe, – sk. 1. pielikuma 12. punktu un 5. pielikuma 3.4. punktu;

3.2.6. viens paraugs, kā arī papildu paraugi pēc tipu apstiprinošās varas iestādes vai tehniskā servisa pieprasījuma;

3.2.7. visiem paraugiem ir jābūt pilnībā pabeigtiem un apstrādātiem. Taču gadījumā, ja galējā apstrāde ir krāsošana vai epoksīda pulvera uzklāšana, paraugs iesniedzams pirms tās veikšanas;

3.2.8. gadījumā, ja mehāniskās sakabes ierīces vai to daļas ir paredzētas īpašam transporta tipam, ierīces vai tās daļu ražotājam ir jāiesniedz arī transporta līdzekļa ražotāja dati par montēšanu. Apstiprinājumu izsniedzošās varas iestādes vai tehniskie dienesti var pieprasīt arī attiecīgā transporta līdzekļa tipa attēla iesniegšanu.

4. VISPĀRĪGĀS PRASĪBAS PRET MEHĀNISKAJĀM SAKABES IERĪCĒM UN TO DAĻĀM

4.1. Katram eksemplāram ir jāatbilst izmēru un izturības prasībām, kas norādītas noteikumu 5. un 6. pielikumā. Pēc 6. pielikumā aprakstītajiem testiem uz ierīcēm nedrīkst būt novērojamas spraugas, plaisas vai stipra, paliekoša deformācija, kas varētu traucēt ierīces vai tās daļu turpmāku apmierinošu darbību.

4.2. Visām mehāniskās sakabes ierīces daļām, kas var tikt bojātas, atkabinot piekabi no transporta līdzekļa, ir jābūt no tērauda. Citi materiāli var tikt izmantoti, ja ražotājs ir pierādījis apstiprinājumu izsniedzošajai iestādei vai tehniskajam servisam to līdzvērtīgu izturību.

4.3. Mehāniskās sakabes ierīcēm un to daļām ir jābūt lietošanai drošām un savienojamām un atvienojamām vienas personas spēkiem bez darbarīku palīdzības. Piekabēm ar maksimālo tehniski pieļaujamo masu virs 3,5 tonnām drīkst lietot tikai automātiskās sakabes ierīces, izņemot T klases sakabes.

4.4. Mehāniskās sakabes ierīces un to daļas ir jāprojektē un jāražo tādā veidā, lai pie normālas lietošanas, pareizas uzturēšanas un nonēsāto daļu nomaiņas, tās turpinātu apmierinoši darboties un atbilstu šo noteikumu prasībām.

4.5. Visām mehāniskās sakabes ierīcēm un to daļām ir jābūt projektētām tā, lai nodrošinātu to pareizu mehānisko savienošanos un pilnīgu saslēgšanos ar tālāku mehānisko iedarbību, ja nav sniegti citi norādījumi 5. pielikumā. Citā gadījumā var būt nepieciešami divi vai vairāki atsevišķi pasākumi, lai panāktu ierīces pareizu saslēgšanos, taču katram no šiem pasākumiem ir jābūt projektētiem, lai nodrošinātu ierīces drošu mehānisko saslēgšanos, un jābūt testētiem atsevišķi, lai pārbaudītu to atbilstību 6. pielikumā minētajām prasībām. Pareizas mehāniskas saslēgšanās prasības ir aprakstītas 2.14. punktā.

Atsperu spēks drīkst tikt lietots tikai ierīces saslēgšanai un ierīces daļu atvēršanās vai atvienošanās novēršanai vibrācijas iespaidā.

Kādas atsevišķas atsperes bojājumi vai nedarbošanās nedrīkst veicināt ierīces atvēršanos vai atvienošanos.

4.6. Katrai ierīcei vai tās daļai ir jābūt pievienotām uzstādīšanas instrukcijām ar pietiekami izsmeļošu informāciju, kas ļautu kompetentām personām pareizi uzstādīt un lietot attiecīgo ierīci – sk. arī 7. pielikumu. Instrukcijām ir jābūt tās valsts valodā, kurā attiecīgā ierīce tiek pārdota. Gadījumā, ja ierīces vai to daļas oriģinālajām ierīcēm piegādā attiecīgā transporta līdzekļa ražotājs, uzstādīšanas instrukcijas var netikt pievienotas, taču attiecīgā transporta līdzekļa ražotājs ir atbildīgs par ierīces vai tās daļu pareizai lietošanai nepieciešamo ekspluatācijas instrukciju pieejamību transporta līdzekļa lietotājam.

4.7. Saskaņā ar 7. pielikuma 1. punktu A vai, nepieciešamības gadījumā, S klases ierīcēm un to daļām, kas ir paredzētas lietošanai uz piekabēm ar maksimālo pieļaujamo masu līdz 3,5 tonnām, un kuru ražotāji nesadarbojas tiešā veidā ar transporta līdzekļu ražotājiem, kā arī gadījumos, kad ierīces un to daļas ir paredzētas servisa lietošanai, sakabes augstumam un citiem parametriem visos gadījumos jābūt apstiprinātiem attiecīgā iestādē vai tehniskajā servisā.

4.8. Lielas noslodzes un citām nestandarta sakabes ierīcēm un to daļām, S un T klasei, ir jāpielieto 5., 6. un 7. pielikuma prasības par vistuvāk atbilstošo standarta vai nestandarta ierīci.

5. APSTIPRINĀJUMA PIETEIKUMS TRANSPORTA LĪDZEKĻIEM, APRĪKOTIEM AR MEHĀNISKĀS SAKABES IERĪCĒM VAI TO DAĻĀM

5.1. Gadījumā, ja transporta līdzekļa ražotājs iesniedz apstiprinājuma pieteikumu transporta līdzeklim ar mehānisko sakabes ierīci vai tās daļām vai arī atļauj jebkādas formas piekabes vilkšanu ar šo transporta līdzekli, tad pēc pircēja pieprasījuma pēc attiecīgā tipa mehāniskās sakabes ierīces vai tās daļu apstiprinājuma informācijas, kā arī pēc attiecīgā tipa ierīces apstiprinošās iestādes vai tehniskā servisa pieprasījuma transporta līdzekļa ražotājam ir jāsniedz pieprasītājam vai attiecīgajai iestādei vai tehniskajam servisam šo informāciju 5.3. punktā norādītajā formā, lai nodrošinātu ražotāju ar visu nepieciešamo informāciju attiecīgā transporta līdzekļa mehānisko sakabes ierīču projektēšanai un ražošanai. Mehāniskās sakabes ierīces vai tās daļas tipa apstiprinājuma pieteikuma iesniedzējam pēc pieprasījuma jābūt pieejamai jebkādai zemāk 5.3. punktā aprakstītajai informācijai, kas atrodas attiecīgās ierīces tipu apstiprinošajā iestādē.

5.2. Pieteikumu transporta līdzekļa tipa apstiprināšanai attiecībā uz paredzētu mehāniskās sakabes ierīces vai tās daļu montēšanu iesniedz transporta līdzekļa ražotājs vai arī tā pilnvarots pārstāvis.

5.3. Pielikumā ir jābūt pievienotai sekojošajai informācijai, kas ļautu apstiprinājumu izsniedzošajai iestādei aizpildīt 2. pielikumā apskatāmo informatīvo veidlapu:

5.3.1. detalizēts transporta līdzekļa tipa un mehāniskās sakabes ierīces un tās daļu apraksts, kā arī, pēc apstiprinājumu sniedzošās iestādes vai tehniskā servisa pieprasījuma, ierīces vai tās daļu apstiprinājuma veidlapas kopija;

5.3.2. sniegtajā informācijā ir jāpievieno arī dati par velkošā un velkamā transporta līdzekļa maksimālo pieļaujamo masu, velkošā transporta līdzekļa maksimālās pieļaujamās masas sadali starp asīm, maksimālo pieļaujamo masu uz asi, maksimālo pieļaujamo vertikālo kravu uz velkošā transporta līdzekļa aizmugures daļu, kā arī detalizēta informācija par ierīces vai tās daļu un jebkādu papildu stiprinājumu, balsta kronšteinu utt., kas ir nepieciešami drošai mehāniskās sakabes ierīces vai tās daļu savienošanai ar velkošo transporta līdzekli, montēšanas punktiem un/vai to rasējumi;

5.3.2.1. iekraušanas stāvoklis, pie kura tiek mērīts M1 kategorijas transporta līdzekļu vilkšanas lodes augstums – sk. 7. pielikuma 2. punktu, 1. papildinājumu.

5.3.3. rasējumi trīs eksemplāros, kas pietiekami detalizēti parāda ierīci vai tās daļas un norāda, kā tās ir stiprināmas pie transporta līdzekļa; rasējumos ir jābūt parādītai apstiprinājuma numuram un citiem marķējumiem paredzētā vieta un lielums, kā norādīts 7. punktā;

5.3.4. detalizēts ierīces vai tās daļu tehnisks apraksts, īpaši norādot to tipu un izmantotos materiālus;

5.3.5. D, Dc, S, V un U rādītāju dati saskaņā ar 2.11. punktā aprakstīto;

5.3.5.1. rādītāju datiem ir jābūt atbilstošiem prasībām par maksimālo pieļaujamo velkošā transporta līdzekļa, piekabes un to kopējo masu;

5.3.6. tipveida transporta līdzekļu mehāniskās sakabes ierīces ir jāpiesaka apstiprināšanai attiecīgajā iestādē vai tehniskajā servisā, kas var pieprasīt attiecīgās ierīces vai tās daļu papildu paraugus;

5.3.7. transporta līdzeklis, kura daļas neatbilst visām attiecīgā tipa prasībām, var tikt pieņemts apstiprināšanai, ja pieteikuma iesniedzējs var pierādīt apstiprinājumu izsniedzošajai iestādei vai tehniskajam servisam, ka attiecīgo tipa daļu trūkums nekādā veidā neietekmē pārbaudes rezultātus šo noteikumu prasību ietvaros.

6. VISPĀRĪGĀS PRASĪBAS TRANSPORTA LĪDZEKĻIEM, APRĪKOTIEM AR MEHĀNISKAJĀM SAKABES IERĪCĒM VAI TO DAĻĀM

6.1. Uz transporta līdzekļa montējamai mehāniskai sakabes ierīcei vai tās daļai ir jābūt apstiprinātai saskaņā ar šo noteikumu 3. un 4. punkta, kā 5. un 6. pielikuma prasībām.

6.2. Mehāniskās sakabes ierīces vai tās daļu montāža ir jāveic atbilstoši šo noteikumu 7. pielikuma prasībām.

6.3. Ir jābūt nodrošinātām sakabes ierīces vai tās daļu lietošanas instrukcijām ar visiem nepieciešamajiem norādījumiem par īpašām darbībām, kas atšķiras no parasti veicamajām ar šāda tipa sakabes ierīcēm vai to daļām, kā arī instrukcijām par dažādajiem ierīces montāžu un demontāžas veidiem, piemēram, dažādos leņķos starp velkošo un velkamo transporta līdzekli. Katram transporta līdzeklim ir jābūt nodrošinātam ar šādām lietošanas instrukcijām tās valsts valodā, kurā attiecīgā ierīce tiek pārdota.

7. MARĶĒJUMS

7.1. Apstiprināšanai iesniegto mehānisko sakabes ierīču un to daļu tipiem ir jābūt ar ražotāja, piegādātāja vai pieprasījuma iesniedzēja tirdzniecības zīmi vai nosaukumu.

7.2. Uz ierīces ir jābūt atstātai pietiekami lielai brīvai vietai apstiprinājuma marķējuma izvietošanai saskaņā ar 8.5. punktu un kā parādīts 3. pielikumā. Šim atstātajam laukumam ir jābūt norādītam 3.2.2. punktā minētajos rasējumos.

7.3. Blakus 7.2. un 8.5. punktā minētajam apstiprinājuma marķējumam uz mehāniskās sakabes ierīces vai tās daļām saskaņā ar 2.6. punktu ir jābūt norādītai sakabes klasei un attiecīgiem rādītājiem, kas aprakstīti 2.11. punktā un parādīti 4. pielikumā. Šī marķējuma izvietojums ir jānorāda 3.2.2. punktā minētajos rasējumos.

Rādītāju marķējums nav nepieciešams gadījumā, ja tie jau ir iekļauti klasifikācijas rādītājos, kas aprakstīti šajos noteikumos, piemēram, A50-1 līdz A50-5 klasei.

7.4. Gadījumos, ja mehāniskās sakabes ierīces vai to daļas ir apstiprinātas ar atšķirīgiem rādītājiem vienas klases ietvaros, uz ierīces vai tās daļām ir jānorāda lielākais divi varianti.

7.5. Gadījumā, ja mehāniskā sakabes ierīce vai tās daļas ir kādā ziņā ierobežotas, piemēram, ja to nedrīkst lietot kopā ar vadības ķīli, šāds ierobežojums ir jānorāda uz ierīces vai tās daļas.

7.6. Visiem marķējumiem ir jābūt noturīgiem un salasāmiem pēc montēšanas uz transporta līdzekļa.

8. APSTIPRINĀJUMS

8.1. Ja mehāniskās sakabes ierīces vai tās daļu tipa paraugs(-i) atbilst šo noteikumu prasībām, saskaņā ar 10. punktā noteikto kārtību tiek izsniegts apstiprinājums.

8.2. Katram apstiprinātajam ierīces tipam tiek piešķirts apstiprinājuma numurs. Šī numura pirmie divi cipari apzīmē noteikumu grozījumu sēriju, ieskaitot jaunākos galvenos tehnisko prasību grozījumus, uz apstiprinājuma izsniegšanas brīdi. Dalībvalsts iestādes nedrīkst piešķirt vienādus apstiprinājuma numurus vairāku tipu ierīcēm vai to daļām, kas atbilst šo noteikumu prasībām.

8.3. Paziņojums par noteikumiem atbilstošas mehāniskās sakabes ierīces apstiprinājuma piešķiršanu, pagarināšanu, atteikšanu vai anulēšanu, kā arī par ražošanas pārtraukšanu ir jānosūta visām 1958. gada Vienošanās dalībvalstīm, kas pievienojas šo noteikumu prasībām, šo noteikumu 1. vai 2. pielikumā norādītās veidlapas formā.

8.4. Papildus 7.1. punktā aprakstītajam marķējumam katrai mehāniskās sakabes ierīcei vai tās daļai, apstiprinātai saskaņā ar šo noteikumu prasībām, 7.2. punktā noteiktajā vietā ir jāizvieto 8.5. punktā minētais apstiprinājuma marķējums.

8.5. Apstiprinājuma marķējumam ir jābūt starptautiskam un jāsastāv no sekojošajām daļām:

8.5.1. aplis ap “E” burtu, kam seko valsts atšķirības numurs, kurā ticis izsniegts apstiprinājums ( 5 );

8.5.2. apstiprinājuma numurs, kas aprakstīts 8.2. punktā;

8.5.3. apstiprinājuma marķējums un numurs ir jāizvieto 3. pielikumā parādītajā piemērā.

9. MEHĀNISKO SAKABES IERĪČU VAI TO DAĻU, VAI TRANSPORTA LĪDZEKĻU MODIFIKĀCIJAS UN APSTIPRINĀJUMA PAGARINĀŠANA

9.1. Par mehāniskās sakabes ierīces vai transporta līdzekļa tipa izmaiņām, kas minētas 2.10. punktā, ir jāpaziņo attiecīgā tipa apstiprinājumu izsniegušajai iestādei vai tehniskajam servisam. Pēc šāda paziņojuma saņemšanas attiecīgā iestāde vai tehniskais serviss var:

9.1.1. uzskatīt, ka veiktie grozījumi neatstās nelabvēlīgu iespaidu un ka jebkurā gadījumā ierīce, tās daļas vai transporta līdzeklis turpinās atbilst prasībām; vai arī

9.1.2. pieprasīt papildus testu atskaites.

9.2. Par apstiprinājuma sniegšanu vai atteikšanu, minot iespējamos grozījumus, ir jāpaziņo šos noteikumus pildošajām vienošanās dalībvalstīm saskaņā ar 8.3. punktā aprakstīto procedūru.

9.3. Iestādei vai tehniskajam servisam, kas ir izsniedzis apstiprinājuma pagarinājumu attiecīgam ierīces tipam, ir jāpiešķir pagarinājuma papildu numurs un jāinformē pārējās Vienošanās dalībvalstis, kas pievienojas šo noteikumu prasībām, 8.3. punktā norādītajā formā.

10. PRASĪBĀM ATBILSTOŠAS RAŽOŠANAS PROCEDŪRAS

10.1. Apstiprinājuma saņēmējam ir jānodrošina ražošanas atbilstības testu pierakstu veikšana un to dokumentu pastāvīga pieejamība laika posmā, kas noteikts vienošanās līgumā ar apstiprinājumu izsniegušo iestādi vai tehnisko servisu. Šis noteiktais laika posms nedrīkst pārsniegt 10 gadus pēc ražošanas pārtraukšanas.

10.2. Iestāde vai tehniskais serviss, kas ir izsniedzis apstiprinājumu par attiecīgo ierīci, drīkst jebkurā laikā pārbaudīt jebkuras ierīces ražošanā pielietoto kontroles metožu atbilstību prasībām. Šādas kārtas pārbaudes veicamas reizi divos gados.

11. SODS PAR PRASĪBĀM NEATBILSTOŠU RAŽOŠANU

11.1. Sniegtais apstiprinājums kādas mehāniskās sakabes ierīces vai tās daļu ražošanai saskaņā ar šo noteikumu prasībām var tikt anulēts gadījumā, ja prasības netiek ievērotas vai ierīce vai tās daļas ar šādu apstiprinājuma marķējumu atšķiras no apstiprinātās ierīces.

11.2. Ja Vienošanās dalībvalsts anulē iepriekš izsniegto apstiprinājumu, par to nekavējoties jāinformē pārējo dalībvalstu attiecīgās iestādes, kas pievienojas šo noteikumu prasībām, paziņojuma veidlapas formā, kas ir norādīta šo noteikumu 1. un 2. pielikumā.

12. RAŽOŠANAS PĀRTRAUKŠANA

12.1. Ja apstiprinājuma īpašnieks pilnībā pārtrauc attiecīgā tipa mehānisko sakabes ierīču vai to daļu ražošanu, kas tika apstiprināta saskaņā ar šiem noteikumiem, viņam par to ir jāinformē attiecīgā apstiprinājumus izsniedzošā iestāde vai tehniskais serviss, kas šo apstiprinājumu ir sniegusi. Pēc šādas informācijas saņemšanas attiecīgajai apstiprinājumus izsniedzošajai iestādei par to ir jāziņo 1958. gada Vienošanās dalībvalstu iestādes, kas pievienojas šo noteikumu prasībām, nosūtot tām informatīvo veidlapu, kas pievienota šo noteikumu 1. vai 2. pielikumā.

13. PAGAIDU NOTEIKUMI

Līdz Apvienoto Nāciju ģenerālsekretāra citas informācijas saņemšanai šo noteikumu dalībpuses, kas ir Eiropas Kopienas dalībvalstis (uz 01 sērijas grozījumu pieņemšanas brīdi tās ir Itālija, Nīderlande, Beļģija, Apvienotā Karaliste, Luksemburga, Somija un Grieķija) paziņo, ka attiecībā uz mehāniskajām sakabes ierīcēm un to daļām tiks ievērotas tikai šīs vienošanās prasības, uz kurām ir balstīti dotie noteikumi attiecībā uz transporta līdzekļiem, izņemot M1 kategoriju, šāda veida ierīcēm un to daļām.

14. TEHNISKĀS PĀRBAUDES VEICOŠO TEHNISKO DIENESTU UN ADMINISTRATĪVO DEPARTAMENTU NOSAUKUMI UN ADRESES

14.1. 1958. gada Vienošanās dalībvalstīm, kas ievēro šos noteikumus, ir jāpaziņo Apvienoto Nāciju sekretariātam apstiprinājuma testus veicošo tehnisko servisu un apstiprinājumus izsniedzošo administratīvo iestāžu nosaukumi un adreses, uz kurām būtu jānosūta veidlapas no citām dalībvalstīm ar informāciju par sniegtajiem apstiprinājumiem vai to pagarinājumiem vai atteikumiem un veidlapas ar paziņojumiem par ražošanas pārtraukšanu.









1. PIELIKUMS

PAZIŅOJUMS

(maksimālais formāts A4 (210 × 297 mm)









2. PIELIKUMS

PAZIŅOJUMS

(maksimālais formāts: A4 (210 × 297 mm)









3. PIELIKUMS

APSTIPRINĀJUMA MARĶĒJUMA IZVIETOJUMA PIEMĒRS

a = min. 8 mm

Augstāk redzamais mehāniskās sakabes ierīces vai tās daļas vai transporta līdzekļa apstiprinājuma marķējuma piemērs ir Nīderlandē (E4) apstiprināta ierīce vai tās daļa ar apstiprinājuma numuru 2439, kas atbilst šīs regulas 01 grozījumu sērijas prasībām.

Piezīme: apstiprinājuma numurs un papildus simboli ir jāizvieto blakus aplim un virs vai zem burta “E” vai arī pa labi vai pa kreisi no tā. Apstiprinājuma numura cipariem jāatrodas “E” burta pusē un jābūt rakstītiem tajā pašā virzienā. Jāizvairās no romiešu ciparu lietošanas apstiprinājuma numuros, lai novērstu to sajaukšanu ar citiem simboliem.









4. PIELIKUMS

RĀDĪTĀJU MARĶĒJUMA IZVIETOJUMA PIEMĒRI

1. Visām mehāniskās sakabes ierīcēm vai to daļām ir jābūt marķētām ar ierīces vai daļas klases apzīmējumu. Turklāt uz tām ir jābūt arī marķējumam, kas norāda ierīces jaudu, saskaņā ar šīs regulas 2.11. punktā aprakstītajiem rādītāju datiem.

1.1. Visu burtu un ciparu augstumam ir jābūt vismaz līdzvērtīgam apstiprinājuma numura augstumam, t. i., a/3, kur a ir 8 mm.

1.2. Rādītāji, kas ir jānorāda katras ierīces un tās daļu marķējumā ir norādīti zemāk redzamajā tabulā – sk. arī šo noteikumu 7.3. punktu:







1. TABULA – Uz sakabes ierīcēm un to daļām ir jābūt attiecīgo rādītāju marķējumam Mehānisko sakabes ierīču vai to daļu apraksts Atbilstošais rādītāja marķējums Klase D Dc S U V Sakabes lodes un kronšteini – sk. noteikumu 5. pielikuma 1. punktu * * * Savienotājgalviņas * * * Stieņa sakabe * * * * * Jūgstieņu acis * * * * * Jūgstieņi * * * * * Jūgkārts * * * * * Seglu iekārta * * * Seglu iekārtas tapas * * Seglu iekārtas montāžas plāksnes * * * Āķveida sakabe * * * * *

Piemēri: C50-X D130 Dc90 S1000 V35 norādītu uz nestandarta C50-X klases stieņa sakabi ar maksimālo D rādītāju 130 kN, maksimālo pieļaujamo Dc rādītāju 90 kN, maksimālo pieļaujamo statisko vertikālās kravas masu 1 000 kg un maksimālo pieļaujamo V rādītāju 35 kN.

A50-X D20 S120 norādītu uz standarta A50-X klases kronšteinu ar lodes sakabi ar maksimālo D rādītāju 20 kN un maksimālo pieļaujamo statisko vertikālās kravas masu 120 kg.









5. PIELIKUMS

PRASĪBAS MEHĀNISKĀM SAKABES IERĪCĒM VAI DAĻĀM

1. SAKABES LODES UN KRONŠTEINI

Šī pielikuma 1.1. līdz 1.5. punktā minētās prasības attiecas uz visām A klases sakabes lodēm un kronšteiniem. 1.6. punktā ir aprakstītas papildu prasības, kas jāievēro standarta 50 mm diametra sakabes ložu ar atloka tipa bultas stiprinājumiem gadījumā.

1.1. A klases sakabes lodēm ir jāatbilst 2. attēlā redzamajai formai un ārējiem izmēriem.

(1) Savienojuma rādiusam starp lodi un kakliņu ir jābūt tangenciālam gan attiecībā pret kakliņu, gan pret apakšējo horizontālo sakabes lodes virsmu.

(2) Sk. ISO/R 468 un ISO 1302, raupjuma N9 attiecas uz Ra rādītāju 6,3 mm.

2. attēls – A klases sakabes lode

1.2. Kronšteinu formai un izmēriem ir jāatbilst transporta līdzekļa ražotāja noteiktajām prasībām par savienojuma punktiem un, nepieciešamības gadījumā, papildus montāžas ierīcēm vai daļām.

1.3. Noņemamās sakabes lodes:

1.3.1. Noņemamo sakabes ložu vai ar skrūvēm nepiestiprināto daļu gadījumā, piemēram, A50-X klasei, savienojuma punktam un saslēgšanās kārtībai ir jānodrošina pareiza mehāniskā saslēgšanās.

1.3.2. Gadījumā, ja sakabes lodes vai to daļas, kas var būt apstiprinātas atsevišķai lietošanai ar dažādu transporta līdzekļu kronšteiniem, ir noņemamas, piemēram, A50-X klasei, brīvajam laukumam pie šādas sakabes lodes montētas uz kronšteiniem ir jāatbilst 7. pielikuma 25. attēlā redzamajām.

1.4. Sakabes lodēm un vilkšanas ierīcēm ir jāiztur testu pārbaudes, kas aprakstītas 6. pielikuma 3.1. punktā.

1.5. Kronšteinu ražotājiem ir jāparedz papildu saslēguma punkti, kuros var pievienot papildus sakabes vai ierīces, lai piekabe varētu tikt apstādināta automātiski gadījumā, ja tas būtu atvienojies no galvenās sakabes. Šīs prasības izpildīšana ir nepieciešama, lai transporta līdzeklis atbilstu ANO/EEK Noteikumu Nr. 13 5.2.2.9. punktam – “Uniform Provisions concerning the approval of vehicles of categories M, N and O with regard to braking” (“Vienotās prasības par M, N un O kategoriju transporta līdzekļu bremžu apstiprināšanu”).

1.5.1. Papildu sakabes savienojuma punktiem un/vai atraušanās kabelim ir jābūt izvietotiem tā, lai lietošanas laikā tie neierobežotu normālu sakabes darbību un netraucētu parastās inerces bremžu sistēmas darbību.

Vienam savienojuma punktam ir jābūt izvietotam lielākais 100 mm attālumā pa vertikālo plāksni, izejot caur sakabes darbības centru. Ja tas nav iespējams, ir jānodrošina divi savienojuma punkti, pa vienam katrā pusē un vienādā attālumā (lielākais 250 mm) no vertikālās centra līnijas. Savienojuma punktam(-iem) ir jābūt pēc iespējas vairāk virzītam(-iem) uz aizmuguri un augstam(-iem).

1.6. Īpašās prasības pret A50-1 līdz A50-5 klases, ieskaitot, standarta sakabes lodes un atloka tipa kronšteiniem:

1.6.1. A50-1 klases sakabes ložu un atloka tipa kronšteinu izmēriem jāatbilst 3. attēlā un 2. tabulā parādītajiem.

1.6.2. A50-2, A50-3, A50-4 un A50-5 klases sakabes ložu un atloka tipa kronšteinu izmēriem ir jāatbilst 4. attēlā un 2. tabulā norādītajiem.

1.6.3. A50-1 līdz A50-5 klases, ieskaitot, sakabes lodēm un atloka tipa kronšteiniem ir jābūt testētiem un jāatbilst 3. tabulā norādītajiem normatīviem.

3. attēls – Standarta A50-1 klases atloka tipa lodes sakabes izmēri, sk. 2. tabulu

4. attēls – Standarta A50-2 līdz A50-5 klases atloka tipa lodes sakabes, sk. 2. tabulu







2. TABULA – Standarta atloka tipa lodes sakabes izmēri (mm), sk. 3. un 4. attēlu Klase A50-1 A50-2, A50-4 A50-3, A50-5 Piezīmes e1 90 83 120 ±0,5 e2 — 56 55 ±0,5 d2 17 10,5 15 H13 f 130 110 155 +6,0 - 0 g 50 85 90 +6,0 - 0 c 15 15 15 maksimāli l 55 110 120 ±5,0 h 70 80 80 ±5,0







3. TABULA – Standarta atloka tipa lodes sakabes rādītāji Klase A50-1 A50-2 A50-3 A50-4 A50-5 D 17 20 30 20 30 S 120 120 120 150 150

D = maksimālais D rādītājs (kN)

S = maksimālā statiskā vertikālā masa (kg)

1.7. Servisa lietošanai paredzētu sakabes ložu un kronšteinu ražotājiem, kas nesadarbojas tiešā veidā ar attiecīgo transporta līdzekļu ražotājiem, ir jāņem vērā prasības par sakabes kustību, kas sniegtas šī pielikuma 2. punktā un šīs regulas 7. pielikumā.

2. SAVIENOTĀJGALVIŅAS

2.1. B50 klases savienotājgalviņām ir jābūt projektētām drošai lietošanai ar šī pielikuma 1. punktā aprakstītajām sakabes lodēm un jāatbilst noteiktām prasībām.

Savienotājgalviņām ir jābūt projektētām drošas saslēgšanās nodrošināšanai, arī ņemot vērā sakabes ierīces nonēsāšanos.

2.2. Savienotājgalviņām ir jāatbilst 6. pielikuma 3.2. punktā noteiktajām testa prasībām.

2.3. Jebkāda veida papildu ierīce (piem., bremzes, stabilizators utt.) nedrīkst ietekmēt mehāniskā savienojuma darbību.

2.4. Savienotājgalviņai, kad tā nav savienota ar transporta līdzekli, ir jārotē horizontāli vismaz 90o leņķī uz katru pusi no sakabes lodes un montāžas punkta centra līnijas, kā noteikts šī pielikuma 1. punktā. Tajā pašā laikā ir jāsaglabā 20o leņķis brīvai vertikālai kustībai zem un virs horizontālās līnijas. Turklāt papildus horizontālajai kustībai 90o leņķī ir jābūt iespējamai kustībai 25o leņķī abos virzienos ap horizontālo asi. Ir jābūt iespējamai sekojošajai darbībai jebkādā horizontālās rotācijas leņķī:

i) vertikālā padeve ± 15o ar rotēšanu ap asi ± 25o;

ii) rotēšana ap asi ± 10o ar vertikālu padevi ± 20o.

3. STIEŅA SAKABES

Šī pielikuma 3.1. līdz 3.6. punkta prasības attiecas uz visiem C50 klases stieņa sakabēm. Papildu prasības par C50-1 līdz C50-6 klases standarta stieņa sakabēm ir aprakstītas 3.7. punktā.

3.1. Veiktspējas prasības – visām stieņa sakabēm ir jāiztur 6. pielikuma 3.3. punktā aprakstītie testi.

3.2. Piemērotas jūgstieņa acis – C50 klases stieņa sakabēm ir jābūt saderīgām ar visām D50 klases jūgstieņa acīm un sakabēm ar noteiktām īpašībām.

3.3. Spīles

C50 klases stieņa sakabēm ir jābūt aprīkotām ar spīlēm, kas nodrošinātu pareizu jūgstieņa acs savienošanos ar sakabi.

Ja spīles vai to balstošā daļa var griezties ap vertikālo asi, tai automātiski ir jānostājas normālā pozīcijā un pie atvērtas jūgtapas ir stingri jāturas šādā pozīcijā, lai sniegtu pietiekamu atbalstu jūgstieņa acs savienošanās procedūras laikā.

Ja spīles vai to balstošā daļa var griezties ap horizontālo asi, savienojumam, kas pieļauj šādu rotāciju, ir jābūt noslēgtam normālajā pozīcijā ar saslēguma ierīci. Ierīcei ir jābūt pietiekami stiprai, lai izturētu 200 N vertikālā spēka iedarbību uz spīļu augšdaļu, kas rada savienojuma novirzi no tā normālās pozīcijas. Saslēguma ierīcei ir jābūt lielākai nekā šī pielikuma 3.6. punktā aprakstītajā gadījumā ar rokas sviru. Spīlēm ir jābūt manuāli atgriežamām tā normālajā stāvoklī. Spīles, kas var griezties ap horizontālo asi, var tikt izmantota tikai pie kravas masas, S, līdz 50 kg un V-rādītāja līdz 5 kN.

Ja spīles vai to balstošā daļa var griezties ap garenisko asi, rotācijai jābūt ierobežotai ar vismaz 100 Nm saslēguma ierīci.

Minimālais pieprasītais spīļu izmērs ir atkarīgs no sakabes D rādītāja:

D rādītājs ≤ 18 kN – platums 150 mm, augstums 100 mm

D rādītājs > 18 kN ≤ 25 kN – platums 280 mm, augstums 170 mm

D rādītājs > 25 kN – platums 360 mm, augstums 200 mm

Spīļu ārējie stūri var būt rādiusā.

Mazāku spīļu lietošana ir pieļaujama C50-X klases stieņa sakabēm, ja tās lieto tikai centrālās acs piekabēm ar maksimālo pieļaujamo masu līdz 3,5 tonnām vai arī gadījumos, ja tehnisku iemeslu dēļ nav iespējams lietot spīles no augstāk redzamās tabulas, tad, ja pastāv īpaši apstākļi, kas ļauj pārraudzīt drošu automātiskās sakabes procedūras norisi, kā arī gadījumos, ja saskaņā ar sakabes ražotāja sniegto informāciju 1. pielikumā redzamās paziņojuma veidlapas formā noteiktais lietošanas lauks ir ierobežots.

3.4. Pievienotās jūgstieņa acs minimālais savienojums

Ar sakabi savienotai, bet uz transporta līdzekļa neuzmontētai jūgstieņa acij ir jāatbilst zemāk redzamajiem kustības leņķiem. Ja daļu no šīm kustībām nodrošina īpašs savienojums (C50-X klasē tikai stieņa sakabēm), 1. pielikuma paziņojuma veidlapā noteiktais darbības lauks ir ierobežots līdz 7. pielikuma 1.3.8. punktā minētajiem gadījumiem.

3.4.1. ± 90o horizontālā leņķī ap vertikālo asi no transporta līdzekļa gareniskās acs – sk. 5. attēlu.

5. attēls – Savienotā jūgstieņa acs horizontālā rotācija

3.4.2. ± 20o vertikālā leņķī ap šķērsasi no transporta līdzekļa horizontālās plāksnes – sk. 6. attēlu.

6. attēls – Savienotā jūgstieņa acs vertikālā rotācija

3.4.3. Rotēšana ap asi ± 25o leņķī ap garenisko asi no transporta līdzekļa horizontālās plāksnes – sk. 7. attēlu.

7. attēls – Savienotā jūgstieņa acs rotācija ap asi

3.5. Noslēgšana netīšas atvienošanās novēršanai:

Noslēgtā stāvoklī jūgtapai ir jābūt noslēgtai ar divām pilnīgas mehāniskās saslēgšanās ierīcēm, kuras var aizstāt viena otru gadījumā, ja kāda no tām nedarbotos.

Sakabes aizvērtam un noslēgtam stāvoklim ir jābūt skaidri redzamam no mehāniskās ierīces ārpuses. Šim indikatoram ir jābūt sataustāmam, lai pārbaudītu tā stāvokli, piemēram, tumsā.

Mehāniskajai indikatora ierīcei ir jāziņo par abu saslēgšanās ierīču darbību (AND stāvokli).

Taču ir pietiekama arī norāde tikai uz vienas ierīces saslēgšanos, ja attiecīgajam modelim ir paredzēta paralēla otras saslēgšanās ierīces darbība.

3.6. Rokas sviras

Rokas svirām jābūt projektētām vieglai lietošanai, ar noapaļotu galu. Sakabes rokas sviras tuvumā nedrīkst būt asi stūri vai spices, kas varētu radīt darba traumas sakabes lietošanas laikā. Spēks, kas nepieciešams sakabes atvēršanai, mērot bez jūgstieņa acs, nedrīkst pārsniegt 250 N perpendikulāri rokas svirai pa darbības līniju.

3.7. Īpašās prasības par standarta C50-1 līdz C50-6 klases stieņa sakabēm:

3.7.1. Jūgstieņa acs kustība ap savu šķērsasi ir panākama ar jūgtapas lodveidīgās formas palīdzību (un nevis ar savienojuma palīdzību).

3.7.2. Atsperei un/vai amortizācijas ierīcēm ir jāsamazina jūgtapas un jūgstieņa acs atstarpes radītā stiepjošā un spiediena iedarbība gar garenisko asi (izņemot C50-1 klasi).

3.7.3. Izmēriem ir jāatbilst 8. attēlā un 4. tabulā norādītajiem.

3.7.4. Sakabēm ir jābūt testētām un jāatbilst 5. tabulas rādītājiem.

3.7.5. Sakabei ir jābūt atveramai savienojuma vietā ar rokas sviras palīdzību (nevis ar tālvadības ierīci).

8. attēls – Standarta stieņa sakabes izmēri (mm), sk. 4. tabulu







4. TABULA – Standarta stieņa sakabju izmēri (mm), sk. 8. attēlu Klase C50-1 C50-2 C50-3 C50-4 C50-5 C50-6 C50-7 Piezīmes e1 83 83 120 140 160 160 ±0,5 e2 56 56 55 80 100 100 ±0,5 d1 — 54 74 84 94 94 maksimāli d2 10,5 10,5 15 17 21 21 H13 F 110 110 155 180 200 200 +6,0 –0 G 85 85 90 120 140 140 ±3,0 A 100 170 200 200 200 200 +20,0 –0 B 150 280 360 360 360 360 +20,0 –0 C 20 20 24 30 30 30 maksimāli H 150 190 265 265 265 265 maksimāli l1 — 150 250 300 300 300 maksimāli l2 150 300 330 330 330 330 maksimāli l3 100 160 180 180 180 180 ±20,0 T — 15 20 35 35 35 maksimāli







5. TABULA – Standarta stieņa sakabju rādītāji Klase C50-1 C50-2 C50-3 C50-4 C50-5 C50-6 C50-7 D 18 25 70 100 130 190 190 Dc 18 25 50 70 90 120 130 S 200 250 650 900 1 000 1 000 1 000 V 12 10 18 25 35 50 75

D = maksimālais D rādītājs (kN)

Dc = maksimālais D rādītājs (kN) lietošanai ar centrālās acs piekabi

S = maksimālā statiskā vertikālā krava uz sakabi (kg)

V = maksimālais V rādītājs (kN)

4. JŪGSTIEŅA ACIS

4.1. Vispārīgās prasības D50 klases jūgstieņa acīm:

Visām D50 klases jūgstieņa acīm ir jāiztur 6. pielikuma 3.4. punktā aprakstītie testi.

D50 klases jūgstieņa acis ir paredzētas lietošanai ar C50 klases stieņa sakabēm. Jūgstieņa acīm nav jārotē ap asi (jo to sakabes ir rotējošas).

Ja D50 klases jūgstieņa acis ir aprīkotas ar uzmavām, tām ir jāsaskan ar 9. attēlā (nav pieļaujamas D50-C klasē) vai 10. attēlā norādītajiem izmēriem.

Uzmavas nedrīkst būt piemetinātas jūgstieņa acīm.

D50 klases jūgstieņa acīm ir jāatbilst izmēriem, kas norādīti 4.2. punktā. D50-X klases jūgstieņa acu kāta forma netiek precizēta, taču 210 mm attālumam no acs centra augstuma “h” un platuma “b” ir jābūt 6. tabulā norādīto datu robežās.

9. attēls – Rievota uzmava D50 klases jūgstieņa acīm

10. attēls – Bezrievu uzmava D50-C klases jūgstieņa acīm







6. TABULA – D50-A un D50-X klases jūgstieņa acs izmēri, sk. 11. attēlu Klase h (mm) b (mm) D50-A 65 +2/-1 60 +2/-1 D50-X 80 maksimāli 62 maksimāli







7. TABULA – Standarta jūgstieņa acs rādītāji Klases D Dc S V D50-A 130 90 1 000 30 D50-B 130 90 1 000 25 D50-C 190 120 1 000 50 D50-D 190 130 1 000 75

4.2. Īpašas prasības pret D50 klases jūgstieņa acīm:

4.2.1. D50-A un D50-X klases jūgstieņa acu izmēriem ir jāatbilst 11. attēlā norādītajiem.

11. attēls – D50-A un D50-X klases jūgstieņa acu izmēri, sk. 6. tabulu

4.2.2. D50-B klases jūgstieņa acu izmēriem ir jāatbilst 12. attēlā norādītajiem.

12. attēls – D50-B klases jūgstieņa acu izmēri, sk. citus izmērus 11. attēlā

4.2.3. D50-C un D50-D klases jūgstieņa acu izmēriem ir jāatbilst 13. attēlā norādītajiem.

(1) D50-D klases jūgstieņa acīm šis izmērs ir “80 maksimāli”.

13. attēls – D50-C un D50-D klases jūgstieņa acu izmēri, sk. citus izmērus 11. attēlā

4.2.4. D50-C un D50-D klases jūgstieņa acis ir montējamas ar bezrievu uzmavām, kā parādīts 10. attēlā.

4.3. Standarta jūgstieņa acu kravnesības rādītāji

Standarta jūgstieņa acīm un to savienojumiem ir jābūt testētiem un atbilstošiem 7. tabulas rādītājiem.

4.4. Vispārīgās prasības L klases toroidālo jūgstieņa acīm:

4.4.1. L klases toroidālās jūgstieņa acis ir paredzētas lietošanai ar K klases āķveida sakabēm.

4.4.2. Lietojot kopā ar K klases āķveida sakabēm, tiem ir jāatbilst šī pielikuma 10.2. punktā noteiktajām prasībām.

4.4.3. L klases toroidālo jūgstieņa acu izmēriem ir jāsaskan ar 14. attēlā un 8. tabulā norādītajiem.

14. attēls – L klases toroidālo jūgstieņa acu izmēri, sk. 8. tabulu

4.4.4. L klases toroidālām jūgstieņa acīm ir jābūt pārbaudītām 6. pielikuma 3.4. punktā aprakstītajos testos un jāatbilst 9. tabulā dotajiem rādītājiem.







8. TABULA – L klases toroidālo jūgstieņa acu izmēri, sk. 14. attēlu (izmēri mm) Klase L1 L2 L3 L4 L5 Piezīmes A 68 + 1,6 /-0,0 76,2 ± 0,8 76,2 ± 0,8 76,2 ± 0,8 68 + 1,6 /-0,0 B 41,2 ± 0,8 41,2 ± 0,8 41,2 ± 0,8 41,2 ± 0,8 41,2 ± 0,8 C 70 65 65 65 70 Minimāli







9. TABULA – L klases toroidālo jūgstieņa acu rādītāji Klase L1 L2 L3 L4 L5 D kN 30 70 100 130 180 Dc kN 27 54 70 90 120 S kg 200 700 950 1 000 1 000 V kN 12 18 25 35 50

5. JŪGSTIEŅI

5.1. E klases jūgstieņiem ir jābūt pārbaudītiem 6. pielikuma 3.3. punktā aprakstītajos testos.

5.2. Savienošanai ar velkošo transporta līdzekli jūgstieņi var būt aprīkoti vai nu ar sakabju galviņām, kā norādīts šī pielikuma 2. punktā, vai arī jūgstieņu acīm, kā aprakstīts 4. punktā. Sakabju galviņas un jūgstieņu acis var tikt pievienotas ar skrūvju, bultu vai metināšanas palīdzību.

5.3. Šarnīrjūgstieņu augstumu regulējošās ierīces

5.3.1. Šarnīrjūgstieņiem ir jābūt aprīkotiem ar ierīcēm jūgstieņu augstuma piemērošanai sakabes ierīces vai spīļu augstumam. Šīm ierīcēm jābūt projektētām lietošanai bez citu personu, darbarīku vai citu līdzekļu palīdzības.

5.3.2. Augstumu regulējošajām ierīcēm ir jāpiemēro jūgstieņa acu vai lodes sakabju augstums no horizontālās plāksnes vismaz 300 mm uz augšu un uz leju. Šajā darbības lokā jūgstienim ir jābūt regulējamam vienā kustībā vai lielākais ar 50 mm kustībām mērot no jūgstieņa acs vai lodes sakabes.

5.3.3. Augstumu regulējošās ierīces nedrīkst traucēt jūgstieņa un sakabes kustību.

5.3.4. Augstumu regulējošās ierīces nedrīkst traucēt inerces, pārseguma, bremžu darbību.

5.4. Gadījumā, ja jūgstieņi ir apvienoti ar inerces, pārseguma, bremzēm, attālums starp jūgstieņa acs centru un brīvā kāta galu nedrīkst būt mazāks par 200 mm bremžu aktīvajā stāvoklī. Pie pilnībā iesprausta jūgstieņa acs kāta attālums nedrīkst būt mazāks par 150 mm.

5.5. Centrālās acs piekabju jūgstienim ir jābūt vismaz pusmomentam pretestības pret ārējās iedarbības sānu un vertikālo spēku.

6. JŪGKĀRTIS

6.1. F klases jūgkārtīm ir jāiztur 6. pielikuma 3.3. punktā aprakstītās testu pārbaudes.

6.2. C klases standarta stieņa sakabju montāžas urbuma rakstam ir jāatbilst 15. attēlā un zemāk 10. tabulā norādītajam.

6.3. Jūgstieņi nedrīkst būt piemetināti pie šasijas, korpusa vai citām transporta līdzekļa daļām.

15. attēls – Standarta stieņa sakabju montāžas izmēri, sk. 10. tabulu







10. TABULA – Standarta stieņa sakabju montāžas izmēri (mm), sk. 15. attēlu Klase C50-1 C50-2 C50-3 C50-4 C50-5 C50-6 C50-7 Piezīmes e1 83 83 120 140 160 160 ±0,5 e2 56 56 55 80 100 100 ±0,5 d1 — 55 75 85 95 95 +1,0 /-0,5 d2 10,5 10,5 15 17 21 21 H13 T — 15 20 35 35 35 maksimāli F 120 120 165 190 210 210 minimāli G 95 95 100 130 150 150 minimāli L1 — 200 300 400 400 400 minimāli

7. SEGLU IEKĀRTAS UN STŪRES ĶĪĻI

7.1 līdz 7.7. punktā aprakstītās prasības attiecas uz visiem G50 klases seglu iekārtām.

Papildu prasības par standarta sakabes ierīcēm ir aprakstītas 7.9. punktā.

Stūres ķīļiem ir jāatbilst 7.8. punkta prasībām.

7.1. Prasībām atbilstošas seglu iekārtas jūgtapas

G50 klases seglu iekārtām jābūt projektētām lietošanai ar H50 klases jūgtapām, un to savienojums atbilst noteiktajām prasībām.

7.2. Virzošās detaļas

Seglu iekārtām ir jābūt aprīkotām ar virzošajām detaļām, kam jānodrošina pareiza jūgtapas darbība. Standarta 50 mm diametra seglu iekārtas virzošās detaļas platumam ir jābūt vismaz 350 mm (sk. 16. attēlu).

Mazākām, nestandarta, G50-X klases seglu iekārtām un seglu iekārtām ar maksimālo “D” rādītāju 25 kN, detaļas atvērumam ir jābūt vismaz 250 mm.

(1) Lai nodrošinātu stūres ķīļu pareizu darbību, orientējošais rādītājs k = 137 ±3 mm tiek mērīts punktā 32 mm zem virsmas un 200 mm attālumā no sakabes centrālās šķērslīnijas.

(2) 40o + 1o/-0o atveres leņķim ir jāpaliek vismaz 360 mm attālumā no sakabes centrālās šķērslīnijas. Vismaz 350 mm ievietojamās detaļas platums var tikt nomērīts ārpus šī attāluma, palielinot ievadīšanas leņķi līdz 120o leņķim, kā norādīts ar pārtraukto līniju.

(3) Var tikt lietoti pagarinātie montāžas atvērumi 23 ± 2 mm x 17 +2/-0 mm vai apaļie montāžas atvērumi 17 +2/-0 mm diametrā.

(4) Lietojot pagarinātos atvērumus vai atvērumus līdz > 18 mm diametrā, ir jāizmanto 40 mm diametra, 6 mm biezas paplāksnes vai līdzvērtīgas izturības materiāli, piemēram, plakanas tērauda plāksnes.

16. attēls – Standarta seglu iekārtas izmēri, sk. 11. tabulu

16.a attēls – Montāžas urbumu pielaides seglu iekārtu J klases montāžas plāksnēm, sk. šā pielikuma 9.1. punktu







11. TABULA – Standarta seglu iekārtas izmēri (mm), sk. 16. attēlu Klase G50-1 G50-2 G50-3 G50-4 G50-5 G50-6 H 140–159 160–179 180–199 200–219 220–239 240–260

7.3. Seglu iekārtas minimālā kustība

Pie saslēgtas jūgtapas, kad seglu iekārta nav pievienota transporta līdzeklim vai montāžas plāksnei, taču ņemot vērā montāžas skrūvju ietekmi, sakabei ir vienlaicīgi jāpieļauj sekojošas jūgtapas kustības:

7.3.1. ± 90o leņķī ap vertikālo asi (neattiecas uz seglu iekārtām ar pilnu vadību);

7.3.2. ± 12o leņķī ap horizontālo asi pa diagonāli attiecībā pret transporta līdzekļa kustības virzienu. Šis leņķis ne vienmēr atbilst lietošanai ārpus ceļiem.

7.3.3. Ir pieļaujama rotēšana ap garenisko asi līdz ± 3o leņķim. Taču pilnībā svārstīgai seglu iekārtai šo leņķi drīkst pārsniegt, ņemot vērā to, ka saslēgšanās mehānisms ierobežo rotēšanu līdz ± 3o leņķim.

7.4. Saslēgšanas ierīces seglu iekārtu atvienošanās novēršanai

Seglu iekārti ir jābūt saslēgtai savienojuma stāvoklī ar divām pilnīgas mehāniskās saslēgšanās ierīcēm, kuras var aizstāt viena otru gadījumā, ja kāda no tām nedarbotos.

Galvenajai saslēgšanas ierīcei ir jādarbojas automātiski, bet papildu ierīce var būt vai nu automātiska, vai arī manuāli pieslēdzama. Papildu saslēgšanas ierīce var būt paredzēta darbībai kopā ar galveno ierīci un papildus pilnīgas mehāniskās saslēgšanās nodrošināšanai. Papildu saslēgšanās ierīcei ir jābūt lietojamai tikai pie pareizi saslēgtas galvenās ierīces.

Saslēgšanās ierīces nedrīkst atvērties netīšām. To atvēršanai ir jābūt iespējamai tikai transporta līdzekļa vadītāja vai operatora tīšas darbības rezultātā.

Sakabes aizvērtam un saslēgtam stāvoklim ir jābūt skaidri redzamam no mehāniskās ierīces ārpuses. Šim indikatoram ir jābūt sataustāmam, lai pārbaudītu tā stāvokli, piemēram, tumsā. Indikatora ierīcei ir jāliecina gan par galvenās, gan papildus saslēgšanās ierīces darbību, taču ir pietiekams arī signāls par vienas ierīces saslēgšanos, gadījumā, ja tās projektā ir paredzēta paralēla otrās ierīces saslēgšanās.

7.5. Darba ierīces un atvienošanas mehānismi

Saslēgtā stāvoklī darba ierīcēm vai atvienošanas mehānismiem ir jābūt nodrošinātiem pret nejaušu darbību. Saslēgšanas sistēmas mehānisma atvienošanai ir jābūt iespējamai tikai apzinātas darbības rezultātā.

7.6. Virsmas krāsa

Sakabes plāksnes un sakabes saslēgšanas ierīces virsmām ir jābūt funkcionāli apmierinošām un rūpīgi apstrādātām, kaltām, lietām vai presētām.

7.7. Kravnesības prasības

Visām seglu iekārtām ir jāiztur 6. pielikuma 3.7. punktā aprakstītās testa pārbaudes.

7.8. Vadības ķīļi

7.8.1. Pilnas vadības puspiekabju vadības ķīļu izmēriem ir jāsaskan ar 17. attēlā norādītajiem.

(1) Attiecas tikai uz vadības ķīļiem, biezākiem par 60 mm.

(2) Šis izmērs attiecas tikai funkcionālo virsmu: vadības ķīlis var būt garāks.

17. attēls – Uz atsperēm montētu vadības ķīļu izmēri

7.8.2. Vadības ķīlim ir jānodrošina pareiza ierīces saslēgšanās un ir jābūt montētam uz atsperēm. Atsperu stiprumam ir jābūt izvēlētam tā, lai būtu iespējams pievienot puspiekabi bez kravas un lai puspiekabes ar pilnu kravu lietošanas laikā vadības ķīlis saskartos ar sakabes malām. Seglu iekārtas atvienošanai ir jābūt iespējamai gan pie puspiekabes ar pilnu kravu, gan bez tās.

7.9. Īpašas prasības standarta seglu iekārtām:

7.9.1. izmēriem ir jāatbilst 16. attēlā un 11. tabulā norādītajiem;

7.9.2. tiem ir jābūt derīgiem un pārbaudītiem lietošanai pie D rādītāja 150 kN un U 20 tonnu rādītāja.

7.9.3. to atvienošanai ir jābūt iespējamai ar tieši uz sakabes montētas rokas sviras palīdzību;

7.9.4. tiem ir jābūt derīgiem pilnās vadības puspiekabēm ar vadības ķīļiem – sk. 7.8. punktu.

8. SEGLU IEKĀRTU JŪGTAPAS

8.1. H50 (ISO 337) klases seglu iekārtu jūgtapām ir jāatbilst 18. attēlā norādītajiem izmēriem.

18. attēls – H50 klases seglu iekārtas jūgtapu izmēri

8.2. Jūgtapām ir jāiztur 6. pielikuma 3.9. punktā aprakstītās testu pārbaudes.

9. MONTĀŽAS PLĀKSNES

9.1. J klases seglu iekārtu montāžas plāksnēm, ja tās ir paredzētas lietošanai ar standarta seglu iekārtām, ir jābūt apaļiem montāžas atvērumiem, izvietotiem, kā parādīts 16.a attēlā. Montāžas atvērumiem ir jābūt 17 mm + 2,0 mm/-0,0 mm diametrā. Atvērumiem jābūt apaļiem, NEVIS gareniem – sk. 16.a attēlu.

9.2. Standarta seglu iekārtu montāžas plāksnēm ir jābūt piemērotām pilnās vadības puspiekabēm (ar stūres ķīļiem). Nestandarta seglu iekārtām, kas nav piemērotas pilnai vadībai, ir jābūt attiecīgam marķējumam.

9.3. Seglu iekārtu montāžas platēm ir jāiztur 6. pielikuma 3.8. punktā aprakstīto testu pārbaudes.

10. ĀĶVEIDA SAKABES

10.1. Vispārīgās prasības par K klases āķveida sakabēm:

10.1.1. Visām K klases āķveida sakabēm ir jāatbilst 6. pielikuma 3.5. punktā aprakstīto testu prasībām un 13. tabulā dotajiem rādītājiem.

10.1.2. K klases āķveida sakabju izmēriem ir jāsaskan ar 19. attēlā un 12. tabulā norādītajiem. K1 līdz K4 klases sakabes ir neautomātiskie sakabes, kas paredzētas lietošanai tikai uz piekabēm ar maksimālo pieļaujamo masu līdz 3,5 tonnām, un KA1 līdz KA3 klases sakabes ir automātiskās sakabes.

19. attēls – K klases āķveida sakabju izmēri un savienojumi

10.1.3. Āķveida sakabi var lietot tikai ar toroidālo jūgstieņa aci, un gadījumā, ja to lietoto ar L klases toroidālo jūgstieņa aci, K klases sakabei jāatbilst šī pielikuma 10.2. punktā noteiktajām prasībām par kustības leņķiem.

10.1.4. Jaunai K klases āķveida sakabei, lietojot ar toroidālo aci, ir jāparedz minimāla telpa tās brīvai kustībai vismaz 3 mm un lielākais 5 mm amplitūdā. Sakabes ražotājam ir jāpaziņo par atbilstošām jūgstieņa acīm 1. pielikumā sniegtās veidlapas formā.

10.2. K klases sakabei, lietojot ar L klases toroidālo aci, bet nemontētam uz transporta līdzekļa, ir jāveic kustības sekojošos leņķos – sk. arī 19. attēlu:

10.2.1. ± 90o leņķī horizontāli ap sakabes vertikālo asi;

10.2.2. ± 40o leņķī vertikāli ap sakabes horizontālo šķērsasi;

10.2.3. ± 20o leņķī rotācija ap sakabes horizontālo garenisko centra līniju.

10.3. Automātiskajām K klases āķveida sakabēm ir jābūt aprīkotām ar spīlēm, kam jūgstieņa acs ir jāievada sakabē.

10.4. Noslēgšana netīšas atvienošanās novēršanai:

Noslēgtā stāvoklī sakabei ir jābūt noslēgtai ar divām pilnīgas mehāniskās saslēgšanās ierīcēm, kuras var aizstāt viena otru gadījumā, ja kāda no tām nedarbotos.

Sakabes aizvērtam un noslēgtam stāvoklim ir jābūt skaidri redzamam no mehāniskās ierīces ārpuses. Šim indikatoram ir jābūt sataustāmam, lai pārbaudītu tā stāvokli, piemēram, tumsā.

Mehāniskajai indikatora ierīcei ir jāziņo par abu saslēgšanās ierīču darbību (AND stāvokli).

Taču ir pietiekama arī norāde tikai uz vienas ierīces saslēgšanos, ja attiecīgajam modelim ir paredzēta paralēla otras saslēgšanās ierīces darbība.

10.5. Rokas sviras

Rokas svirām jābūt projektētām vieglai lietošanai, ar noapaļotu galu. Sakabes rokas sviras tuvumā nedrīkst būt asi stūri vai spices, kas varētu radīt darba traumas sakabes lietošanas laikā. Spēkam, kas nepieciešams sakabes atvēršanai, mērot bez jūgstieņa acs, nedrīkst pārsniegt 250 N perpendikulāri rokas svirai pa darbības līniju.







12. TABULA – K klases āķveida sakabju izmēri – sk. 19. attēlu Klase K1 K2 K3 K4 KA1 KA2 KA3 Piezīmes e1 — 83 83 120 120 140 160 ±0,5 e2 — 56 56 55 55 80 100 ±0,5 e3 90 — — — — — — ±0,5 d2 17 10,5 10,5 15 15 17 21 H13 c 3 3 3 3 3 3 3 minimāli f 130 175 175 180 180 200 200 maksimāli g 100 100 100 120 120 140 200 maksimāli a 45 45 45 45 45 45 45 +1,6 /-0,0 L1 120 120 120 120 250 300 300 maksimāli L2 74 74 63 74 90 90 90 maksimāli L3 110 130 130 150 150 200 200 maksimāli







13. TABULA – K klases āķveida sakabju rādītāji Klase K1 K2 K3 K4 KA1 KA2 KA3 D kN 17 20 20 25 70 100 130 Dc kN — — 17 20 54 70 90 S kg 120 120 200 250 700 900 1 000 V kN — — 10 10 18 25 35

11. SPECIĀLĀS STIEŅA TIPA SAKABES – T KLASE

11.1. T klases speciālās stieņa tipa sakabes ir paredzētas izmantošanai īpašiem transporta līdzekļu savienojumiem, piemēram, automobiļu transportētājiem. Šiem transporta līdzekļiem ir īpaša struktūra, un tiem var būt nepieciešama īpaša un neparasta sakabes piestiprināšanas vieta.

11.2. T klases sakabes ir izmantojamas tikai ar centrālās ass piekabēm, un šim ierobežojumam ir jābūt norādītam 1. pielikumā dotajā paziņojuma veidlapā.

11.3. T klases sakabēm ir jābūt apstiprinātām pārī, un šim sakabes savienojumam jābūt atvienojamam tikai darbnīcā ar tādu darbarīku palīdzību, kas parasti neatrodas transporta līdzekļu aprīkojumā.

11.4. T klases sakabēm nav jābūt automātiskām.

11.5. T klases sakabēm ir jāatbilst attiecīgu testu prasībām, kas ir aprakstītas 6. pielikuma 3.3. punktā, izņemot 3.3.4. punktu;

11.6. Ir jābūt iespējamiem šādiem minimāliem, vienlaicīgiem kustības leņķiem saliktai, taču uz transporta līdzekļa vēl nemontētai sakabei normālā stāvoklī, kas atbilst uz transporta līdzekļa montētam;

11.6.1. ± 90o leņķī horizontāli ap vertikālo asi;

11.6.2. ± 8o leņķī vertikāli ap horizontālo šķērsasi;

11.6.3. ± 3o leņķī ap horizontālo garenisko asi.

12. TĀLVADĪBAS INDIKATORU IERĪCES UN TĀLVADĪBA

12.1. Vispārīgās prasības

Tālvadības un tās indikatoru ierīču lietošana ir pieļaujama tikai C50-X un G50-X klases automātiskajām sakabes ierīcēm.

Tālvadības un tās indikatoru ierīces nedrīkst traucēt savienotās jūgstieņu acs vai pievienotās puspiekabes minimālo brīvo kustību. Šīm ierīcēm ir jābūt pastāvīgi montētām uz transporta līdzekļa.

Visām tālvadības un tās indikatoru ierīcēm ir jābūt pakļautām testu pārbaudēm un apstiprināšanai kopā ar sakabes ierīci un visām ekspluatācijas un transmisijas ierīcēm.

12.2. Tālvadības indikators

12.2.1. Saskaņā ar 12.2.2. punkta prasībām pie automātiskās sakabes saslēgšanās tālvadības indikatora ierīcei ir optiskā veidā jāliecina par aizvērtu un divkārtīgi saslēgtu sakabes stāvokli. Papildus var tikt sniegts brīdinājums par sakabes atvērtu stāvokli, kā minēts 12.2.3. punktā.

Tālvadības indikatora ierīcei ir jābūt automātiski ieslēgtai pie katras sakabes savienošanas un atvienošanas.

12.2.2. Pāreja no atvērta uz aizvērtu un divkārtīgi saslēgtu stāvokli tiek norādīta ar zaļu o signāla veidā.

12.2.4. Indikatoram ir jāliecina par automātiskās sakabes saslēgšanos tikai gadījumā, ja jūgtapa ir sasniegusi dubultas saslēgšanās gala stāvokli.

12.2.5. Tālvadības indikatora bojājumu gadījumā tas nedrīkst signalizēt par aizvērtu un saslēgtu sakabes stāvokli, ja nav sasniegts darbības gala stāvoklis.

12.2.6. Gadījumā, ja atveras viena no abām saslēgšanas ierīcēm, tālvadības indikatora zaļajam signālam ir jāizdziest un jāiedegas sarkanajam optiskajam signālam (ja ir).

12.2.7. Sakabes ierīces mehāniskie indikatori ir jāsaglabā.

12.2.8. Lai nenovērstu autovadītāja uzmanību kustības laikā, ir jābūt paredzētai tālvadības indikatoru ierīces atslēgšanas iespējai, taču tai ir automātiski jāieslēdzas no jauna pie nākamās sakabes atvēršanas un aizvēršanas – sk. 12.2.1. punktu.

12.2.9. Tālvadības un tās indikatoru ierīcēm jābūt montētām autovadītāja redzeslokā un pastāvīgi un skaidri redzamām.

12.3. Tālvadības ierīce

12.3.1. Ja tiek lietota tālvadības ierīce, saskaņā ar šo noteikumu 2.8. punktu ir jābūt pieslēgtai arī tālvadības indikatoru ierīcei, kura ir aprakstīta 12.2. punktā un kurai ir jāliecina vismaz par sakabes atvērtu stāvokli.

12.3.2. Tālvadības ierīcei ir jābūt īpašam slēdzim (t. i., vadības slēdzim, svirai vai vārstam) sakabes atvēršanas vai aizvēršanas darbību veikšanai ar tālvadības ierīces palīdzību. Ja šis vadības slēdzis atrodas autovadītāja kabīnē, tas nedrīkst būt brīvi sasniedzams nepiederīgām personām, vai arī tam ir jābūt noslēdzamam. Sakabes saslēgšanas darbības veikšanai no autovadītāja kabīnes ir jābūt iespējamai, tikai novēršot jebkādu netīšu iedarbināšanu, piemēram, ja ierīces darbināšanai nepieciešamas abas rokas.

Ir jābūt nodrošinātai iespējai pārliecināties par sakabes ierīces atvēršanos ar tālvadības ierīces palīdzību.

12.3.3. Gadījumā, ja tālvadības ierīces veids paredz sakabes atvēršanu ar ārējas iedarbības palīdzību, autovadītājam ir jābūt attiecīgi informētam par sakabes atvēršanai nepieciešamo darbību veikšanu. Tas nav nepieciešams gadījumā, ja ārēja iedarbība ir nepieciešama tikai pie ieslēgtas tālvadības ierīces.

12.3.4. Gadījumā, ja ierīce sakabes atvēršanai ar tālvadības palīdzību ir izvietota transporta līdzekļa ārpusē, vietai starp savienotajiem transporta līdzekļiem ir jābūt pārskatāmai, taču nav jābūt sasniedzamai kādu darbību veikšanai.

12.3.5. Ir jānovērš sakabes netīšas atvēršanās iespēja pie normālas lietošanas, kādas operācijas vai sistēmas kļūdas gadījumā. Jebkādām sistēmas darbības kļūdām ir jābūt redzamām tieši vai acīm redzamām nākamajā ierīces lietošanas reizē, piemēram, disfunkcijas veidā.

12.3.6. Tālvadības ierīces nedarbošanās gadījumā ir jābūt iespējamai steidzamai sakabes atvēršanai kādā citā veidā. Ja šādas darbības veikšanai ir nepieciešami kādi darbarīki, tiem ir jābūt iekļautiem transporta līdzekļa aprīkojumā. Šī pielikuma 3.6. punkta prasības neattiecas uz rokas svirām, kas paredzētas tikai sakabes atvēršanai avārijas gadījumā.

12.3.7. Tālvadības ierīču pults un indikatoriem ir jābūt pastāvīgi un skaidri redzamiem.









6. PIELIKUMS

MEHĀNISKO SAKABES IERĪČU UN TO DAĻU TESTĒŠANA

1. VISPĀRĪGĀS PRASĪBAS TESTIEM

1.1. Sakabes ierīču paraugiem ir jābūt testētiem izturības un darbības pārbaudēs. Fiziskos testus var veikt jebkur, taču, izņemot īpašus gadījumus, ierīces tipu apstiprinošā iestāde vai tehniskais serviss var atcelt fiziskās izturības testus, ja parauga projekts pieļauj teorētisku izturības pārbaudi. Teorētiskās pārbaudes var tikt pielietotas sliktāko apstākļu aprēķināšanai. Jebkurā gadījumā teorētiskajiem testiem ir jānodrošina dinamiskajiem vai statiskajiem testiem līdzvērtīga rezultātu kvalitāte. Apšaubāmu rezultātu gadījumā noteicošie ir fizisko testu rezultāti.

Sk. arī šo noteikumu 4.8. punktu.

1.2. Sakabes detaļu izturībai jābūt pārbaudītai dinamiskajos testos (izturības testos). Atsevišķos gadījumos var būt nepieciešams papildus statiskais tests – sk. šī pielikuma 3. punktu.

1.3. Dinamiskie testi ir jāveic ar aptuveno līkumoto kravu (mainīgu un/vai pulsējošu) ar materiālam atbilstošu sprieguma ciklu skaitu. Nedrīkst parādīties plaisas vai lūzumi.

1.4. Statisko testu rezultātā ir pieļaujama tikai neliela deformācija. Izņemot noteiktus gadījumus, paliekoša plastikas deformācija pēc testa veikšanas nedrīkst pārsniegt 10 % no testa laikā iegūtās maksimālās deformācijas. Gadījumā, ja deformācijas mērījumu veikšana testa laikā var sabojāt pārbaudes ierīces un ja šos parametrus var pārbaudīt citos testos, piemēram, dinamikas testā, šo testa daļu drīkst izlaist.

1.5. Pieņemtais kravas apjoms dinamiskajos testos tiek balstīts uz transporta līdzekļa gareniskās ass horizontālā un vertikālā spēka elementu. Horizontālā spēka elementi, kas ietekmē transporta līdzekļa garenisko asi, netiek ņemti vērā, tā kā tiem ir tikai otršķirīga nozīme.

Ja sakabes ierīces, tās savienojuma ar transporta līdzekli vai papildu sistēmu pievienošanas (kā, piemēram, stabilizatoru, tuvās sakabes ierīces utt.) projekts rada papildu spēku vai momentus, ierīces tipu apstiprinošā iestāde vai tehniskais serviss var pieprasīt papildu testu veikšanu.

Transporta līdzekļa gareniskās ass horizontālā spēka elements tiek apskatīts kā teorētiski noteicams spēks, D vai Dc rādītājs. Vertikālā spēka elements nepieciešamības gadījumā tiek apskatīts kā statiska vertikālā krava S savienojuma vietā un pieņemtā vertikālā krava V vai arī kā vertikālā krava U seglu iekārtas gadījumā.

1.6. Rādītājus D, Dc, S, V un U, uz kuriem tiek balstīti testi un kuri ir doti šīs regulas noteikumu 2.11. punktā, ražotājs nosaka, iesniedzot pieteikumu ierīces tipa apstiprināšanai – sk. paziņojuma veidlapu 1. un 2. pielikumā.

1.7. Visām pilnīgas saslēgšanās ierīcēm, kas tiek noturētas attiecīgajā vietā ar atsperu spēku, pie nelabvēlīgā virzienā piemērotā testa pārbaudes spēka, kas atbilst trīskāršai saslēgšanas mehānisma masai, ir jāpaliek drošības stāvoklī.

2. TESTU PROCEDŪRAS

2.1. Dinamisko un statisko testu veikšanai paraugs ir jānovieto piemērotā ierīcē spēka iedarbības pārbaudei, kur tas nevar tikt pakļauts citām ārēja spēka iedarbības formām kā vien testa spēkam. Citu testu gadījumā piemērotā spēka iedarbības virziens nedrīkst novirzīties no noteiktā vairāk nekā ± 1o leņķī. Pulsēšanas vai statiskā testa gadījumā leņķim jāatbilst maksimālā testa spēka iedarbībai. Tam parasti ir nepieciešams savienojums spēka piemērošanas vietā (t. i., sakabes vietā) un otrs savienojums atbilstošā attālumā.

2.2. Testa frekvence nedrīkst pārsniegt 35 Hz. Izvēlētajai frekvencei ir jābūt labi nodalītai no rezonanses frekvencēm, tai skaitā no testa iekārtas. Asinhronā testa gadījumā starp divu spēka elementu frekvencēm ir jābūt 1 % līdz maksimāli 3 % atšķirībai. Tērauda sakabes ierīcēm sprieguma ciklu skaitam ir jābūt 2 x 106. No citiem materiāliem ražotām ierīcēm var būt nepieciešams lielāks ciklu skaits. Lai noteiktu jebkādu plaisu rašanos testos, ir jāpielieto krāsu iespiešanas metode vai kāda līdzvērtīga metode.

2.3. Pulsēšanas testu gadījumā pastāv noteikta starpība starp maksimālo testa spēku un zemāku, minimālo testa spēku, kas nedrīkst pārsniegt 5 % no maksimālā testa spēka, izņemot gadījumus, kad tiek noteiktas īpašas testa procedūras.

2.4. Statisko testu gadījumā, izņemot šī pielikuma 3.2.3. punktā aprakstītos īpašos testus, testa spēkam ir jābūt piemērotam vienmērīgi un ātri un saglabātam vismaz 60 sekundes.

2.5. Sakabes ierīces vai to daļas testa nolūkiem ir jānostiprina uz testa ierīces pēc iespējas stingrāk attiecīgajā stāvoklī, kādā tie atradīsies uz transporta līdzekļa. Fiksācijas ierīcēm ir jāatbilst sakabes ražotāja vai apstiprināšanas pieteikuma iesniedzēja noteiktajām un ir jābūt paredzētām sakabes ierīču vai to daļu pievienošanai transporta līdzeklim un/vai ar līdzvērtīgām mehāniskajām īpašībām.

2.6. Sakabes ierīces vai to daļas ir jāpārbauda tādā formā, kā tās tiek lietotas uz ceļiem. Taču pēc ražotāja ieskatiem un pēc vienošanās ar tehnisko servisu var tikt neitralizēti ierīces kustīgie elementi, ja tie nav nepieciešami testa procedūru veikšanai un ja tas nerada nereālu iespaidu uz testa rezultātiem.

Ierīču kustīgie elementi, kas tiek pārkarsēti paātrināto testa procedūru laikā, var tikt nomainīti. Testa kravas var tikt piestiprinātas ar īpašām ierīcēm, kas nepieļauj saišu atslābšanu.

3. ĪPAŠAS TESTU PRASĪBAS

3.1. Sakabes lodes un kronšteini

3.1.1. Mehāniskās sakabes ierīces ar sakabes lodēm var tikt iedalītas sekojošos veidos:

i) viengabala sakabes lodes, ieskaitot ierīces ar nenomaināmām atdalāmām lodēm – sk. 20.a un 20.b attēlu;

ii) sakabes lodes ar demontējamām daļām – sk. 20.c, 20.d un 20.e attēlu;

iii) kronšteini bez lodes – sk. 20.f attēlu.

20. attēls – Lodveida kronšteinu izvietojums

3.1.2. Pamata tests ir dinamiskā izturības pārbaude. Testa paraugā ietilpst sakabes lode, lodes kakliņš un montāžas daļas, kas nepieciešamas ierīces savienošanai ar transporta līdzekli. Sakabes lodei un kronšteinam ir jābūt stingri piestiprinātiem pie testa ierīces, kas var radīt mainīgu spēku, tādā stāvoklī, kādā to ir paredzēts lietot uz transporta līdzekļa.

3.1.3. Fiksācijas punktu stāvoklim sakabes lodes un kronšteina pievienošanai ir jābūt noteiktam transporta līdzekļa ražotāja sniegtajā informācijā (sk. šo noteikumu 5.3.2. punktu).

3.1.4. Testēšanai paredzētās ierīces ir jāiesniedz ar visām daļām un modeļa detaļām, kas varētu ietekmēt izturības kritērijus (piemēram, elektrības ligzdas plāksni, marķējumiem utt.). Testēšanai paredzētajam paraugam ir jābūt pievienotām visām detaļām līdz pat balsta vietai vai punktam, kur ierīce tiek montēta pie transporta līdzekļa. Transporta līdzekļa ražotājam ir jānorāda sakabes lodes un sakabes ierīces fiksācijas punktu ģeometriskās vietas attiecībā pret orientējošo līniju, kam ir jābūt norādītām testu atskaitēs. Visiem balsta punktu stāvokļiem attiecībā pret orientējošo līniju, par ko transporta līdzekļa ražotājam jāsniedz visa nepieciešamā informācija buksēšanas ierīču ražotājam, ir jābūt atkārtotiem uz testgultnes.

3.1.5. Uz testa iekārtas montēto paraugu ir jāpakļauj mainīga spiediena uz lodi pārbaudei zem noteikta leņķa, kā parādīts 21. vai 22. attēlā.

Testa spēka leņķa virziens ir jānosaka pēc vertikālās attiecības starp horizontālo orientējošo līniju caur lodes centru un horizontālo līniju caur augstāko no tuvākajiem sakabes ierīces fiksācijas punktiem, mērot horizontālā plāksnē, līdz vertikālajai šķērsplāksnei cauri lodes centram. Ja fiksācijas punkta līnija ir virs horizontālās orientējošās līnijas, tests ir jāveic α = + 15o ± 1o leņķī, savukārt, ja tas ir zem līnijas, tests ir jāveic α = - 15o ± 1o leņķī (sk. 21. attēlu). Transporta līdzekļa ražotājam ir jānosaka fiksācijas punkti, kas ir jāņem vērā, nosakot testa leņķi un kas pakļauj velkošā transporta līdzekli lielākajai buksēšanas spēka ietekmei.

Šis leņķis tiek noteikts, ņemot vērā vertikālo statisko un dinamisko kravu, un ir piemērojams tikai pie atļautas statiskās vertikālās kravas, kas nepārsniedz sekojošo normu:

S = 120 x D [N]

Ja statiskā vertikālā krava pārsniedz augstāk aprēķināto, leņķim ir jābūt par 20o lielākam abos virzienos.

Dinamiskais tests ir jāveic ar sekojošo testa spēku:

Fhs res = ±0,6 D

3.1.6. Testa procedūras ir piemērojamas dažādiem sakabes ierīču tipiem (sk. šī pielikuma 3.1.1. punktu):

3.1.6.1. viengabala sakabes lodēm, ieskaitot ierīces ar nemainīgām, noņemamām lodēm (sk. 20.a un 20.b attēlu);

3.1.6.1.1. 20.a un 20.b attēlā parādītajām ierīcēm piemērotā testa spēkam ir jāatbilst 3.1.5. punkta prasībām;

Piezīme: orientējošajai līnijai paralēlā līnija iet caur augstāko no tuvākajiem punktiem kronšteina montēšanai pie transporta līdzekļa – sk. 6. pielikuma 3.1.5. punktu.

21. attēls – Testa spēka spiediena leņķi

Piezīmes: Mainīgā testa spēka virziens, Fhs res, atkarībā no lodes centra horizontālās orientējošās līnijas attiecībā pret orientējošajai līnijai paralēlo līniju – sk. 21. attēlu.

22. attēls – Testa spēka spiediena leņķi

3.1.6.2. Sakabes lodes, ieskaitot daļas, kas var tikt demontētas. Pastāv sekojošas kategorijas:

a) kronšteins un lode – sk. 20.c attēlu;

b) kronšteins un lode uz nenoņemama balsta – sk. 20.d attēlu;

c) kronšteins ar noņemamu lodi – sk. 20.e attēlu;

d) kronšteins bez lodes – sk. 20.f attēlu.

3.1.6.2.1. Izturības tests 20.c līdz 20.f attēlā parādītajām ierīcēm ir jāveic saskaņā ar 3.1.5. punkta prasībām. Lielumiem e un f ir jābūt ražošanas pielaidei ± 5 mm, un tam ir jābūt norādītam testa atskaitē.

Kronšteina testi (sk. 20.f attēlu) ir jāveic ar montētu lodi (uz balsta). Tiks ņemts vērā tikai testa rezultāts par kronšteina pārbaudi starp fiksācijas punktiem un lodes balsta montāžas virsmu.

Lielumiem e un f ir jābūt ražošanas pielaidei ± 5 mm un jābūt sakabes ierīces ražotāja precizētiem.

3.1.6.3. Sakabes ierīces ar mainīgu e un f izmēru demontējamām un savstarpēji maināmo sakabes lodēm – sk. 22. attēlu.

3.1.6.3.1. Šādi kronšteina izturības testi ir jāveic saskaņā ar 3.1.5. punkta prasībām.

3.1.6.3.2. Ja ražotājam sadarbojoties ar apstiprinājumu sniedzošo iestādi vai tehnisko servisu ir iespējams noteikt sliktākā gadījuma konfigurāciju, ir pietiekama tikai šīs konfigurācijas testēšana.

Pretējā gadījumā saskaņā ar 3.1.6.3.3. punktu vienkāršotā testa programmā ir jātestē vairāki lodes stāvokļi.

3.1.6.3.3. Vienkāršotā testa programmā f rādītājs ir jānosaka starp fmin un fmax rādītājiem, kas nepārsniedz 100 mm. Lodei ir jāatrodas emax, 130 mm attālumā no balsta. Lai apskatītu visus iespējamos lodes stāvokļus, laukumā, kas atrodas montāžas virsmas un vertikālā diapazona f (fmin līdz fmax) horizontālā attālumā, ir jāpārbauda divas ierīces:

i) viena ar lodi augšējā stāvoklī (fmax) un

ii) otra ar lodi apakšējā stāvoklī (fmin).

Testa spēka piemērošanas leņķis ir mainīgs, pozitīvi vai negatīvi, atkarībā no lodes centra orientējošās līnijas attiecības pret paralēlo līniju caur augstāko un tuvāko sakabes ierīces fiksācijas punktu. Piemērojamie leņķi ir norādīti 22. attēlā.

3.1.7. Gadījumā, ja demontējamās lodes daļas tiek nostiprinātas, izmantojot citus līdzekļus nekā skrūvējamas detaļas, piemēram, atsperu aptveres, un ja dinamiskā testa laikā netiek pārbaudīts pilnīgas mehāniskās saslēgšanās aspekts, tas ir jāpārbauda lodes vai pilnīgas mehāniskās saslēgšanās pareizā virzienā statiskajā testā. Gadījumā, ja pilnīga mehāniskā saslēgšanās notur lodes vienību vertikālā stāvoklī, statiskajā testā ir jāpielieto vertikāls spēks uz lodi virzienā uz augšu, kas ir līdzvērtīgs “D” rādītājam. Gadījumā, ja pilnīga mehāniskā saslēgšanās notur lodes vienību ar horizontālā šķērskonstrukcijas palīdzību, statiskajā testā ir jāpielieto spēks šajā virzienā līdz 0,25 D. Nedrīkst būt novērojama nekādas pilnīgas mehāniskās saslēgšanās ierīces darbības kļūdas vai deformācijas, kas varētu nelabvēlīgi ietekmēt tās funkcijas.

3.1.8. Papildu sakabes savienošanas punktiem, kas ir aprakstīti 5. pielikuma 1.5. punktā, ir jāiztur 2D atbilstošs horizontālais statiskais spēks ar lielākais 15 kN. Gadījumā, ja ir paredzēts atsevišķs savienošanas punkts atraušanās kabelim, tam ir jāiztur D rādītājam atbilstoša horizontālā spēka ietekme.

3.2. Savienotājgalviņas

3.2.1. Pamata tests ir izturības pārbaude, pielietojot mainīgu testa spēku, kam jāseko statiskajam testam (pacelšanas testam) ar to pašu ierīces paraugu.

3.2.2. Dinamiskais tests ir jāveic ar piemērota spēka A klases sakabes lodi. Uz testa ierīces sakabes lode un savienotājgalviņa ir jānovieto saskaņā ar ražotāja sniegtajām instrukcijām un atbilstoši to relatīvajam stāvoklim pie normālas lietošanas. Paraugs nedrīkst būt pakļauts citu ārēju spēku iedarbībai. Testa spēkam jābūt virzītam pa līniju cauri lodes centram uz aizmugures lejas daļu 15o leņķī (sk. 23. attēlu). Parauga izturības tests veicams ar sekojošu testa spēku:

Fhs res w = ±0,6 D

Gadījumā, ja maksimālā pieļaujamā statiskā vertikālā masa S pārsniedz 120 D, testa leņķis ir jāpalielina par 20o.

23. attēls – Dinamiskais tests

3.2.3. Ir jāveic arī statiskās atdalīšanās tests. Testējamās sakabes lodes diametram ir jābūt no 49,00 līdz 49,13 mm, lai tā atbilstu lietotai sakabes lodei. Atdalīšanas spēks Faa ir jāpieliek perpendikulāri gan sakabes lodes šķērslīnijas, gan arī gareniskās centra līnijas asij, un tam ir jābūt nedaudz pastiprinātam un viegli aprēķināmam:

Fa = g(C+ S/1 000 ) kN

un jānotur 10 sekundes.

Savienotājgalviņa nedrīkst atdalīties ne no lodes, nedz arī no kādas savienotājgalviņas daļas. Nedrīkst būt novērojamas kādas paliekošas deformācijas, kas varētu nelabvēlīgi ietekmēt tās darbības.

3.3. Stieņa sakabes un jūgstieņi

3.3.1. Ir jāveic izturības tests ar ierīces paraugu. Sakabes ierīcei ir jābūt aprīkotai ar nepieciešamajām daļām tās stiprināšanai pie transporta līdzekļa. Ar vienlīdzīga spēka pielietošanu ir jāpārbauda arī jebkādas ierīces, kas ir paredzētas stiprināšanai starp stieņa sakabēm un transporta līdzekļa karkasu (piemēram, jūgkārtis). Testējot jūgstieņus, kas paredzēti standarta stieņa sakabēm, vertikālā krava ir jāpielieto gareniskajā attālumā no fiksācijas punktu vertikālās plāksnes, kas atbilst attiecīgā standarta sakabes stāvoklim.

3.3.2. Stieņa sakabes šarnīrjūgstieņiem (S = 0)

Dinamiskie testi ir jāveic, pielietojot horizontālo mainīgo spēku Fhw= ±0,6 D paralēli zemei un gareniski attiecībā pret velkošā transporta līdzekļa mediāna plāksni caur jūgtapas centru.

3.3.3. Stieņa sakabes lietošanai uz centrālās ass piekabēm (S > 0).

3.3.3.1. Centrālās ass piekabe ar masu līdz 3,5 tonnām ieskaitot:

Lietošanai uz centrālās ass piekabēm līdz 3,5 tonnām ieskaitot paredzētās stieņa sakabes ir jāpārbauda tādā pašā veidā kā sakabes lodes un kronšteini saskaņā ar šī pielikuma 3.1. punktu.

3.3.3.2. Centrālās ass piekabes ar masu virs 3,5 tonnām:

Testa spēks ir pielietojams paraugiem gan horizontālā, gan vertikālā virzienā asinhronā izturības testā. Iedarbības horizontālajai līnijai ir jāatrodas paralēli attiecībā pret zemi, gareniskā mediāna plāksnē pret velkošo transporta līdzekli un cauri jūgtapas centram. Vertikālajai iedarbības līnijai ir jābūt perpendikulārai pret horizontālo iedarbības līniju un jāiet cauri jūgtapas gareniskajai centra līnijai.

Stieņa sakabes un jūgstieņa acs stiprināšanai pie testa ierīces ir jāatbilst tā paredzētajam stiprināšanas stāvoklim pie transporta līdzekļa saskaņā ar ražotāja sniegtajām instrukcijām.

Ir jāpieliek sekojošie testa iedarbības spēki:







14. TABULA – Testa spēks Testa spēks Vidējais rādītājs (kN) Amplitūda (kN) Horizontālais spēks 0 ±0,6 Dc (sk. piezīmi) Vertikālais spēks S × g/1 000 ±0,6 V (sk. piezīmi)

Piezīme: T klases speciālo stieņa sakabju gadījumā šie rādītāji ir jāsamazina par ±0,5 Dc un ±0,5 V.

Vertikālo un horizontālo daļu formai ir jābūt līkumotai un ir jātestē asinhroni, ar frekvenču starpību no 1 % līdz 3 %.

3.3.4. Jūgtapu saslēgšanas ierīces statiskie testi

Stieņa sakabju gadījumā ir nepieciešams pārbaudīt ar 0,25 D statisku spēku atvēršanās virzienā arī ierīces aizvēršanos un jebkādas saslēgšanas ierīces. Testa laikā saslēguma vieta nedrīkst atvērties vai tikt bojāta. 0,1 D testa spēks ir pietiekams cilindrisko jūgtapu gadījumā.

3.4. Jūgstieņu acis

3.4.1. Jūgstieņu acis līdzīgi kā stieņa sakabes ir jāpakļauj dinamisko testu pārbaudēm. Jūgstieņu acis, kas tiek lietotas tikai uz piekabēm ar šarnīrjūgstieņiem, kuras pieļauj brīvu vertikālu kustību, ir jātestē ar mainīgu spēku, kā aprakstīts 3.3.2. punktā. Jūgstieņu acis, kas ir paredzētas lietošanai uz centrālās ass piekabēm, ir jātestē līdzīgi kā ložu savienotājgalviņas (3.2. punkts) piekabēm ar C masu līdz 3,5 tonnām ieskaitot un tāpat kā stieņa sakabes (3.3.3.2. punkts) centrālās ass piekabēm ar C masu virs 3,5 tonnām.

3.4.2. L klases toroidālās acis ir jātestē līdzīgi kā standarta jūgstieņu acis.

3.4.3. Jūgstieņu acu testēšana ir jāveic ar mainīgā spēka iedarbību arī uz daļām, kas savieno jūgstieņu acis ar jūgstieni. Visām kustīgajām starpdetaļām ir jābūt piestiprinātām.

3.5. Āķveida sakabes

3.5.1. K klases āķveida sakabēm jāatbilst dinamisko testu prasībām, kas aprakstītas šī pielikuma 3.5.2. punktā.

3.5.2. Dinamiskais tests:

3.5.2.1. dinamiskās pārbaudes nolūkos ir jāveic pulsējošais tests, izmantojot L klases toroidālās acis, un ar sakabi montētu stāvoklī, kādā tā atrastos uz transporta līdzekļa, ieskaitot visas montāžai nepieciešamās detaļas. Taču var tikt neitralizētas jebkādas kustīgās detaļas ar ierīces tipu apstiprinošās iestādes vai tehniskā servisa piekrišanu;

3.5.2.2. āķveida sakabēm, kas paredzētas lietošanai ar šarnīrjūgstieņu piekabēm, ja vertikālās kravas ietekme, S, uz sakabi ir līdzvērtīga nullei, testa spēkam virzienam ir jābūt horizontālam, simulējot stiepes spēka iedarbību uz āķi, spēkam variējot no 0,05 D līdz 1,00 D;

3.5.2.3. āķveida sakabēm, kas paredzētas lietošanai uz centrālās ass piekabēm, piemērotais testa spēks ir horizontālo un vertikālo spēku iedarbība uz sakabi, kas ir jāpiemēro leņķī -α, tas ir no augšas priekšpuses virzienā uz apakšas aizmugures daļu (sk. 21. attēlu), un ir līdzvērtīgi aprēķinātajam leņķim starp horizontālo un vertikālo spēku uz sakabi. Spēks Fhs res ir aprēķināms ar:

kur Fh = Dc un

3.5.2.4. testa spēkam ir jābūt mainīgam no 0,05 Fhs res līdz 1,00 Fhs res.

3.5.3. Sakabes saslēgšanas ierīces statiskais tests

Āķveida sakabju gadījumā ir jāveic arī ierīces aizvēršanas un saslēgšanas tests, pielietojot 0,25 D statisko spēku atvēršanās virzienā. Testa laikā ierīce nedrīkst atvērties un nedrīkst rasties nekādi ierīces bojājumi.

3.6. Jūgstieņi

3.6.1. Jūgstieņiem ir jābūt testētiem līdzīgi kā jūgstieņu acīm (sk. 3.4. punktu). ierīces tipu apstiprinošā iestāde vai tehniskais serviss var atcelt fiziskās izturības testus, ja parauga projekts pieļauj teorētisku izturības pārbaudi. Centrālās ass piekabes ar masu, C, līdz 3,5 tonnām jūgstieņu teorētiskās apstiprināšanas nolūkos ir jālieto ISO 7641/1:1983. Centrālās ass piekabes ar masu, C, virs 3,5 tonnām jūgstieņu teorētiskās apstiprināšanas nolūkos ir jāizmanto sekojoša formula:

Fsp = (g × S/1 000 ) + V

kur spēka amplitūda V ir dota šo noteikumu 2.11.4. punktā.

Centrālās ass piekabes ar masu, C, virs 3,5 tonnām pieļaujamajam ārējās iedarbības spēkam ir jāsaskan ar ISO 7641/1:1983 5.3. punkta prasībām. Izliektajiem jūgstieņiem (piemēram, “gulbja kakla” tipam) un pilno piekabju jūgstieņiem ir jāņem vērā horizontālā spēka elements Fhp = 1,0 × D.

3.6.2. Pilno piekabju jūgstieņi ar brīvo kustību vertikālā plāksnē papildus izturības testam vai teorētiskajam izturības aprēķinam ir jānosaka arī skavas izturība vai nu ar teorētiska projekta spēka 3,0 × D aprēķina palīdzību, vai arī skavas testā ar spēku 3,0 × D. Pieļaujamajam ārējas ietekmes spēkam teorētisko aprēķinu gadījumā ir jābūt saskaņā ar ISO 7641/1:1983 5.3. punktu.

3.6.3. Vadāmo asu gadījumā ar teorētisko aprēķina vai locīšanas testa palīdzību ir jānosaka izturība pret locīšanos. Testā ir jāpielieto horizontāls spēks no malas uz sakabes vietas centru. Šī spēka lielums ir jāizvēlas, lai 0,6 × Av × g (kNm) moments iedarbotos uz priekšējās ass centru. Pieļaujamajam ārējās iedarbības spēkam ir jābūt saskaņā ar ISO 7641/1:1983 5.3. punktu.

Taču gadījumā, ja vadāmās asis veido dubultu, tandēma, priekšējās ass rāmi, moments ir jāpalielina par 0,95 × Av × g (kNm).

3.7. Seglu iekārtas

3.7.1. Pamata izturības testi ir dinamiskais un statiskais tests (pacelšanas tests). Seglu iekārtas, kas ir paredzētas pilnas vadības puspiekabēm, ir jāpārbauda papildu statiskajā testā (locīšanas testā). Testa nolūkos seglu iekārtai jābūt aprīkotai ar visām detaļām, kas nepieciešamas seglu iekārtas savienošanai ar transporta līdzekli. Montāžas metodei ir jābūt līdzīgai kā montējot ierīci uz transporta līdzekļa. Teorētisku aprēķinu metode kā fizisku testu alternatīva nav pieļaujama.

3.7.2. Statiskie testi

3.7.2.1. Standarta seglu iekārtas, kas ir paredzētas vadības ķīlim vai līdzīgām puspiekabju pilnas vadības ierīcēm (sk. šo noteikumu 2.7. punktu) ir jābūt testētām piemērota spēka noteikšanai ar statisko locīšanas testu palīdzību vadības ierīces darbības lokā ar vienlaicīgu seglu iekārtas kravas pielietojumu. Maksimālā pieļaujamā vertikālā kravas, U, iedarbībai uz seglu iekārtu jābūt virzītai uz sakabi tās darba stāvoklī ar pietiekami lielas, sakabi pilnībā nosedzošas cietas plāksnes palīdzību.

Pielietotā spēka iedarbībai ir jāiet cauri seglu iekārtas horizontālā savienojuma centram.

Tajā pat laikā horizontālam spēkam no malas, kas būtu līdzvērtīgs puspiekabes pilnai vadībai nepieciešamajam spēkam, ir jābūt virzītam uz jūgtapas virzītāja sāniem. Šī spēka lielums un darbības virziens ir jāizvēlas tā, lai 0,75 m × D moments iedarbotos uz jūgtapas centru ar spēku virzītu uz 0,5 m ± 0,1 m garu sviras rokturi. Ir pieļaujama paliekoša plastiska deformācija līdz 0,5 % no nominālajiem izmēriem. Nedrīkst parādīties plaisas.

3.7.2.2. Ir jāveic seglu iekārtas statiskais pacelšanas tests. Līdz pacelšanas spēkam Fa = g.U nedrīkst parādīties nekādi paliekoši sakabes plāksnes locījumi lielāki par 0,2 % no tās virsmas.

G50 klases standarta seglu iekārtas un līdzvērtīgas sakabes gadījumā ar vienādu jūgtapas diametru pie pacelšanas spēka Fa = g × 2,5 U nedrīkst notikt jūgtapas atdalīšanās no sakabes. Nestandarta sakabju ar tapas izmēru virs 50 mm gadījumā, piemēram, pie 90 mm jūgtapas diametra, pacelšanas spēkam ir jābūt: Fa = g × 1,6 U ar minimālo rādītāju 500 kN.

Spēkam jābūt virzītam ar sviras palīdzību, tās vienu galu pieliekot pie sakabes plāksnes un otru paceļot 1,0 līdz 1,5 m no jūgtapas centra – sk. 24. attēlu.

Sviras rokturim ir jāatrodas 90o leņķī attiecībā pret jūgtapas savienojumu ar sakabi. Ir jātestē sliktākais pieļaujamais stāvoklis. Ja nav iespējams noteikt sliktāko stāvokli, ierīces tipu apstiprinošajai iestādei vai tehniskajam servisam ir jāizlemj, kuru ierīces pusi testēt. Ir nepieciešams tikai viens tests.

24. attēls – Pacelšanas tests ar seglu iekārtu

3.7.3. Dinamiskais tests

Seglu iekārta jāpakļauj mainīga spēka testam uz testēšanas iekārtas (asinhrono dinamisko testu) ar vienlaicīgu horizontāla mainīga un vertikāla pulsējoša spēka iedarbību.

3.7.3.1. Gadījumā, ja seglu iekārta nav paredzēta lietošanai uz pilnas vadības puspiekabēm, ir jāpiemēro sekojošs testa spēks:

Horizontālais: Fhw = ±0,6 × D

Vertikālais: FsO = g × 1,2 U

FsU = g × 0,4 U

Šo divu spēku iedarbība ir jāvirza uz transporta līdzekļa garenisko mediāna plāksni, lai abas spēku FsO un FsU ietekmes līnijas ietu caur sakabes savienojuma centru.

Vertikālais spēks Fs ir mainīgs no +g × 1,2 U līdz +g × 0,4 U, un horizontālais spēks atbilst ±0,6 D.

3.7.3.2. Gadījumā, ja seglu iekārta ir paredzēta lietošanai uz puspiekabēm, ir jālieto sekojošie testa spēki:

Horizontālais: Fhw = ±0,675 D

Vertikālais: FsO un FsU saskaņā ar 3.7.3.1. punktu

Spēku iedarbības līnijām ir jābūt saskaņā ar 3.7.3.1. punktā norādītajām.

3.7.3.3. Seglu iekārtas dinamiskajam testam piemērotam smērmateriālam ir jābūt uzklātam starp sakabes plāksni un piekabes plāksni, lai maksimālās berzes koeficients, F, būtu 0,15 .

3.8. Seglu iekārtu montāžas plāksnes

Seglu iekārtu 3.7.3. punktā aprakstītie dinamiskā testa nosacījumi un 3.7.2. punktā aprakstītie statiskā testa nosacījumi attiecas arī uz montāžas plākšņu testēšanu. Montāžas plākšņu gadījumā pietiek veikt pacelšanas testu no vienas puses. Tests jāveic pie maksimālā paredzētā sakabes instalācijas augstuma un montāžas plāksnes maksimālā paredzētā platuma un minimālā paredzētā garuma. Tests nav nepieciešams gadījumā, ja attiecīgā montāžas plāksne ir līdzīga citai plāksnei, kura jau ir tikusi pārbaudīta attiecīgajos testa apstākļos, un ir tikai šaurāka un/vai garāka, un tās kopējais augstums ir mazāks. Ir pieļaujama teorētiskā aprēķina metode kā alternatīva fiziskajai testēšanai.

3.9. Puspiekabju seglu iekārtu jūgtapas

3.9.1. Uz testēšanas iekārtas montētas tapas ir jāpārbauda dinamiskajā testā ar mainīga spēka pielietojumu. Jūgtapas testēšanu nedrīkst apvienot ar seglu iekārtas pārbaudēm. Tests ir jāveic, virzot testa spēku arī uz jūgtapas pievienošanai puspiekabei nepieciešamajiem stiprinājumiem. Fiziskie testi nav aizstājami ar teorētisku aprēķinu metodēm.

3.9.2. Dinamiskā testa mainīgais horizontālais spēks Fhw = ±0,6 D ir jāvirza uz jūgtapu darbībai gatavā stāvoklī.

Testa spēka iedarbības līnijai jāiet caur jūgtapas cilindriskās daļas mazākā diametra centru, H50 klasei ar diametru 50,8 mm – sk. 5. pielikuma 18. attēlu.









7. PIELIKUMS

INSTALĀCIJA UN ĪPAŠAS PRASĪBAS

1. INSTALĀCIJA UN ĪPAŠAS PRASĪBAS

1.1. Sakabes ložu un kronšteinu pievienošana

1.1.1. Sakabes lodēm un kronšteinam ir jābūt pievienotiem M1, M2 kategoriju transporta līdzekļiem (ar maksimālo pieļaujamo masu līdz 3,5 t) un N1 ( 6 ) kategorijas transporta līdzekļiem tā, lai tie atbilstu 25. attēlā norādītajām prasībām par atstarpes un augstuma lielumiem. Augstuma mērījumi ir veicami šī pielikuma 1. papildinājumā norādītajos transporta līdzekļa kravas apstākļos.

Saskaņā ar “The Consolidated Resolution on the Construction of Vehicles” (R.E.3) (document TRANS/WP.29/78/Rev.1/Amend.2) 7. pielikumu augstuma prasības neattiecas uz G kategorijas transporta līdzekļiem.

1.1.1.1. 25.a un 25.b attēlā norādītais atstarpes laukums var būt aizņemts ar nedemontējamu aprīkojumu, kā, piemēram rezerves riepa, ja attālums no lodes centra līdz vertikālajai plāksnes aprīkojuma tālākajā aizmugures punktā nepārsniedz 300 mm. Aprīkojumam ir jābūt montētam tā, lai būtu pēc iespējas pietiekama pieeja sakabes savienošanai un atvienošanai, nepakļaujot ierīces lietotāju traumu riskam un netraucējot sakabes darbību.

1.1.2. Transporta līdzekļa ražotājam ir jānodrošina pietiekamas instrukcijas sakabes ložu un kronšteinu montāžai un jānorāda, vai ir nepieciešama savienojuma vietas pastiprināšana.

1.1.3. Ir jābūt iespējamai ložu sakabes savienošanai un atvienošanai, ja sakabes lodes gareniskā ass savienojumā ar sakabes lodes centru un montāžu:

ir pagriezta horizontāli 60 o leņķī pa labi vai kreisi (β = 60 o , sk. 25. attēlu);

ir pagriezta vertikāli 10 o leņķī uz augšu vai leju (α = 10 o , sk. 25. attēlu);

ir pagriezta ap asi 10 o leņķī pa labi vai kreisi.

25.a attēls – Atstarpe sakabes lodei un tās augstums – skats no malas

25.b attēls – Atstarpe sakabes lodei – skats no priekšas

1.1.4. Ja piekabe nav savienota ar velkošo transporta līdzekli, montētie kronšteins un sakabes lode nedrīkst nosegt montāžas laukumu, kas paredzēts transporta līdzekļa numura zīmei, vai traucēt velkošā transporta līdzekļa numura zīmes redzamību. Ja sakabes lode vai citas detaļas aizsedz transporta līdzekļa aizmugures numura zīmi, tām ir jābūt noņemamām un pieliekamām bez speciālu instrumentu palīdzības, izņemot gadījumus, kad ir nepieciešama viegli lietojama atslēga (kuras lietošanai nav vajadzīgs spēks, lielāks par 20 Nm), kas ietilpst transporta līdzekļa aprīkojumā.

1.2. Savienotājgalviņu pievienošana

1.2.1. B klases savienotājgalviņas ir paredzētas lietošanai uz piekabēm ar maksimālo masu līdz 3,5 tonnām ieskaitot. Lietojot uz piekabes ar horizontālu maksimāli pieļaujamo uz asi kravu, savienotājgalviņām ir jābūt nostiprinātām tā, lai apaļās daļas, kurā tiek ievietota lode, centra līnija būtu 430 ± 35 mm virs horizontālās plāksnes, kurā atrodas piekabes pārējās daļas riteņi.

Treileru un preču kravas automobiļu gadījumā horizontālais stāvoklis tiek apskatīts kā grīdas vai kravas kastes horizontālā. Piekabēm bez šādas orientējošās virsmas (piemēram, laivu piekabes u. tml.) to ražotājam ir jānorāda atbilstoša orientējoša līnija, kas norādītu horizontālu stāvokli. Augstuma prasības attiecas tikai uz piekabēm, kas ir paredzētas savienošanai ar šī pielikuma 1.1.1. punktā minētajiem transporta līdzekļiem.

Visos gadījumos horizontālajai līnijai jābūt noteiktai ar ± 1o precizitāti.

1.2.2. Ir jābūt iespējamai savienotājgalviņas drošai darbībai sakabes lodes brīvajā laukumā, kas ir aprakstīts 25.a un 25.b attēlos, līdz α = 25o un β = 60o leņķiem.

1.3. Stieņa sakabju un montāžas bloku pievienošana

1.3.1. Standarta stieņa sakabju montāžas lielumi:

Standarta stieņa sakabju tipu gadījumā ir jāievēro 15. attēlā un 10. tabulā dotie montāžas lielumi.

1.3.2. Tālvadības sakabju nepieciešamība

Ja nevar tikt ievērota viena vai vairākas no sekojošajām prasībām par vieglu un drošu ekspluatāciju (1.3.3. punkts), sasniedzamību (1.3.5. punkts) vai brīvo vietu rokas sviras darbībai (1.3.6. punkts), ir jālieto sakabe ar tālvadības ierīci, kas ir aprakstīta 5. pielikuma 12.3. punktā.

1.3.3. Viegla un droša sakabes ekspluatācija

Stieņa sakabēm ir jābūt montētām uz transporta līdzekļiem tā, lai tie būtu viegli un droši ekspluatējami.

Papildus atvēršanās (un aizvēršanās, ja nepieciešams) funkcijai tas attiecas arī uz indikatora stāvokļa pārbaudi (vizuālu un taustes) pie jūgtapas aizvērta un saslēgta stāvokļa.

Laukumā, kurā atrodas ar sakabi strādājošā persona, nedrīkst atrasties nekādi iespējami bīstamas vietas, kā, piemēram asas malas, stūri u. tml., izņemot gadījumus, kad tie ir nosegti un lietotāji ir pasargāti no šādām traumām.

Šis laukums nedrīkst būt ierobežots vai nodalīts ar sakabes vai transporta līdzekļa daļām nevienā pusē, kas varētu traucēt bēgšanu avārijas gadījumā.

Nekāda aizsardzības ierīce nedrīkst traucēt ērta stāvokļa ieņemšanu sakabes ierīces lietošanai.

1.3.4. Sakabes savienošanas un atvienošanas minimālais leņķis

Jūgstieņu acu savienošanai un atvienošanai ir jābūt iespējamai, kad jūgstieņa acs gareniskā ass attiecībā pret spīļu centra līniju ir vienlaicīgi pagriezta:

50o horizontāli pa labi vai pa kreisi,

6o vertikāli uz augšu vai uz leju,

6o pa asi pa labi vai pa kreisi.

Šīs prasības attiecas arī uz K klases āķveida sakabēm.

1.3.5. Sasniedzamība

Attālums no jūgtapas centra līdz transporta līdzekļa korpusa malai nedrīkst pārsniegt 550 mm. Gadījumā, ja šis attālums ir lielāks par 420 mm, sakabei ir jābūt aprīkotai ar stimulēšanas mehānismu, kas atļautu tās drošu darbību maksimālajā 420 mm attālumā no transporta līdzekļa korpusa malas.

550 mm attālums var tikt pārsniegts gadījumā, ja tā nepieciešamība tehniskos nolūkos var tikt pierādīta un ja stieņa sakabes viegla un droša lietošana netiek traucēta:

i) attālumā līdz 650 mm transporta līdzekļiem ar pašizgāzējiem vai aizmugurē montētu aprīkojumu;

ii) attālumā līdz 1 320 mm, ja brīvais augstums ir vismaz 1 150 mm;

iii) gadījumā, ja automobiļus transportējošajai piekabei ir vismaz divi stāvi un piekabe nav atdalīta no velkošā transporta līdzekļa normālā darba kārtībā.

1.3.6. Brīvais laukums rokas sviras darbībai

Stieņa sakabes drošas darbības nodrošināšanai ir nepieciešams pietiekams brīvais laukums rokas sviras darbībai.

26. attēlā parādītais brīvais laukums ir uzskatāms par pietiekamu. Ja uz transporta līdzekļa ir paredzēts lietot dažādu tipu standarta stieņa sakabes, brīvajam laukumam ir jābūt pietiekamam arī 5. pielikuma 3. punktā minētajai attiecīgās klases lielākā izmēra sakabei.

26. attēls – Brīvais laukums rokas sviras darbībai

Brīvā laukuma izmēri attiecas uz stieņa sakabēm ar rokas svirām, vērstām uz leju, vai citu modeļu rokas svirām.

Brīvajam laukumam ir jābūt ievērotam arī šī pielikuma 1.3.4. punktā norādītajā minimālajā sakabes savienošanas un atvienošanas leņķī.

1.3.7. Brīvai stieņa sakabes darbībai nepieciešamais laukums

Ar transporta līdzekli savienotai stieņa sakabei ir nepieciešama vismaz 10 mm brīva vieta katrā pusē, ņemot vērā visus 5. pielikuma 3. punktā norādītos iespējamos ģeometriskos stāvokļus.

Ja uz transporta līdzekļa ir paredzēts lietot dažādu tipu standarta stieņa sakabes, brīvajam laukumam ir jābūt pietiekamam arī 5. pielikuma 3. punktā minētajai attiecīgās klases lielākā izmēra sakabei.

1.3.8. Atļautās stieņa sakabes ar īpašiem savienojumiem vertikālai rotācijai – sk. 5. pielikuma 3.4. punktu.

Sakabes ar cilindrisko tapu un sakabes, kas pieļauj savienotā jūgstieņu acs vertikālu rotāciju ar īpaša savienojuma palīdzību, ir atļautas tikai gadījumā, ja to tehniskā nepieciešamība var tikt pierādīta. Tas attiecas, piemēram, uz transporta līdzekļiem ar pašizgāzēju nodalījumiem aizmugurē, kuru savienotājgalviņai ir jāveras eņģēs, vai ar smago preču pārvadātāju sakabēm, kurām pastiprināšanas nolūkos ir nepieciešamas cilindriskās jūgtapas.

1.4. Jūgstieņu acu un jūgstieņu pievienošana piekabēm.

1.4.1. Centrālās ass piekabju jūgstieņiem ir jābūt balsta ierīcei ar regulējamu augstumu, ja vertikālā masa pie piekabes jūgstieņu acs pārsniedz 50 kg, kad piekabe ir vienmērīgi piekrauta līdz tehniski pieļaujamajai maksimālajai masai.

1.4.2. Savienojot jūgstieņu acis un jūgstieni ar centrālās ass piekabēm ar maksimālo pieļaujamo masu, C, uz asi virs 3,5 tonnām, piekabēm ir jābūt aprīkotām ar ierīci ass svara sadalei.

1.4.3. Šarnīrjūgstienim ir jāatrodas tālu no zemes. Atbrīvotas no horizontālā stāvokļa, tās nedrīkst atrasties zemāk kā 200 mm no zemes. Sk. arī 5. pielikuma 5.3. un 5.4. punktu.

1.5. Seglu iekārtu, montāžas plākšņu un jūgtapu savienošana ar transporta līdzekļiem.

1.5.1. G50 klases seglu iekārtu nedrīkst montēt tiešā veidā uz transporta līdzekļa karkasa, izņemot gadījumus, ja to pieļauj transporta līdzekļa ražotājs. Tā jāstiprina pie karkasa ar montāžas plāksnes palīdzību, ievērojot transporta līdzekļa un sakabes ražotāju sniegtās instrukcijas.

1.5.2. Puspiekabēm jābūt aprīkotām ar nolaišanas mehānismu vai kādu citu aprīkojumu, kas pieļautu puspiekabes atvienošanu un novietošanu stāvvietā. Ja puspiekabes ir aprīkotas ar sakabes ierīču, elektrisko sistēmu un bremžu sistēmu automātisku ieslēgšanās mehānismu, piekabei ir jābūt aprīkotai ar nolaišanas mehānismu, kas automātiski paceļas no zemes pēc puspiekabes savienošanas ar velkošo transporta līdzekli.

Šīs prasības neattiecas uz puspiekabēm, kas paredzētas īpašu darbu veikšanai un kas parasti tiek atvienotas no velkošā transporta līdzekļa tikai autodarbnīcā vai īpašos piekabes piekraušanai un izkraušanai paredzētos laukumos.

1.5.3. Savienojot seglu iekārtas jūgtapu ar puspiekabes montāžas plāksni, ir jāievēro transporta līdzekļa vai seglu iekārtas jūgtapas ražotāja instrukcijas.

1.5.4. Gadījumā, ja puspiekabe ir aprīkota ar vadības ķīli, tai ir jāatbilst 5. pielikuma 7.8. punkta prasībām.

2. TĀLVADĪBAS IERĪCES INDIKATORS UN KONTROLES SISTĒMA

2.1. Uzstādot tālvadības ierīces indikatoru un kontroles sistēmu, ir jāņem vērā visas attiecīgās 5. pielikuma 12. punktā aprakstītās prasības









7. PIELIKUMS

1. papildinājums

KRAVAS NOSACĪJUMI SAKABES LODES AUGSTUMA MĒRĪJUMU NOTEIKŠANAI

1. Augstumam ir jāatbilst 7. pielikuma 1.1.1. punktā norādītajam.

2. M1 kategorijas transporta līdzekļiem ( 7 ) masu, pie kuras ir veicams šī augstuma mērījums, nosaka transporta līdzekļa ražotājs, to norādot ziņojuma veidlapā (2. pielikums). Masai jāatbilst vai nu maksimāli pieļaujamajai, transporta līdzekļa ražotāja norādītajai masai, sadalītai starp asīm, vai arī masai, kas atbilst transporta līdzekļa kraušanai saskaņā ar šī papildinājuma 2.1. punktu.

2.1. Velkošā transpor